"Orlići" putuju na Evropsko prvenstvo - Sportska centrala\nNaslovna Fudbal „Orlići“ putuju na Evropsko prvenstvo\n„Orlići“ putuju na Evropsko prvenstvo\n2 maja 2018. 15:49\nKadetska reprezentacija Srbije (generacija 2001.), odlazi u četvrtak, 3. maja, u Englesku gde će biti učesnik Prvenstva Evrope koje okuplja 16 najboljih selekcija u ovom uzrastu.\nIzabranici selektora Ivana Jevića nalaze se u grupi sa Španijom, Nemačkom i Holandijom, a prvi meč „orlića“ na programu je 5. maja (17,45) kada će rival biti jedan od favorita na završnom turniru, selekcija Španije.\n– Na okupu smo od 26. aprila i posle sedam dana priprema u odličnim uslovima Sportskog centra u Staroj Pazovi, dobro smo se spremili za ono što nas očekuje u kolevci fudbala – ističe selektor Ivan Jević. – Ono što je najvažnije svi momci su zdravi i maksimalno motivisani da Srbiju i naš fudbal predstave na najbolji mogući način. Ne volim mnogo da obećavam, ali verujem u momke i kvalitet koji imamo, uveren da možemo da odgovorimo izazovu svakog meča.\n– Sa Španijom se dobro poznajemo, jer smo bili rivali u drugom krugu kvalifikacija u Češkoj. Svi znamo koliko je Španija moćna u gotovo svim uzrasnim kategorijama, ali pokazali smo u Češkoj da sve rivale respektujemo, ali da najviše verujemo u sebe. Ponovo smo ih skautirali, obavili sve neophodne analize i spremno očekujemo taj prvi duel.\n– Nemci su fizički dominantna ekipa, ali imam velika očekivanja kada se radi o tom meču. Holanđani su takođe skenirani, dobro smo ih upoznali. Neko će možda reći da je njihov fudbal trenutno u silaznoj putanji, ali oni su godinama poznati po dobrom radu i razvoju talenata. I sada im je akcenat na rezultatu, što ranije i nije bio slučaj.\n– Uvek želimo više, tako će i sada biti. Grupa jeste jaka, uostalom nema slabih selekcija u završnici Evropskog prvenstva, a o putnicima u nokaut fazu odlučivaće nijanse. Ponoviću, sve rivale poštujemo, respektujemo, ali znamo šta želimo i koliko možemo. Verujemo u svoj rad, naš kvalitet, pokazaćemo karakter – rekao je Ivan Jević, selektor kadetske reprezentacije Srbije.\nPropuštena odlična prilika: Kadeti ostali bez Evropskog prvenstva\nSjajan start kadeta, slede dueli sa Francuskom i Švedskom\nOmladinci i kadeti dobili rivale u poslednjoj rundi kvalifikacija za Evropsko prvenstvo\nTreći poraz srpskih kadeta na EP u Engleskoj\n„Orlići“ poraženi na startu Evropskog prvenstva\nSelektor „orlića“ odredio tim za Evropsko prvenstvo\nPaklen žreb za reprezentaciju Srbije!\nKadeti u prvom šeširu pred žreb za Evropsko prvenstvo\nKadeti remizirali sa prvakom Evrope


Šef srpske diplomatije danas u Luksemburgu - Politika - Dnevni list Danas\nPočetna » Vesti » Politika » Šef srpske diplomatije danas u Luksemburgu\nFoto:BETAPHOTO/MINISTARSTVO SPOLJNIH POSLOVA SRBIJE/DS\nŠef srpske diplomatije Nikola Selaković boravi danas u Luksemburgu gde će sa tamošnjim ministrom inostranih poslova Žanom Aselbornom (Jean Asselborn) potpisati Memorandum o razumevanju i saradnji dva ministarstva.\nKako je saopštilo Ministarstvo spoljnih poslova Srbije, Selaković će se sastati i sa predsednikom Vlade Gzavijeom Betelom (Xavier Bettel), predsednikom Parlamenta Fernandom Etgenom, kao i sa predsedavajućim i članovima Odbora za spoljne, evropske poslove, migraciju i azil.\nAselborn je u nedavnom intervjuu agenciji Beta rekao je da Srbija na putu ka Evropskoj uniji (EU) posebnu pažnju treba da posveti poštovanju ljudskih prava, slobodi izražavanja, demokratiji, vladavini prava i nezavisnosti sudstva i da je pravi trenutak da odlučno krene napred u sprovođenju reformi u tim oblastima.\nMinistar Luksemburga je rekao da je „normalizacija odnosa sa Kosovom takođe ključni korak na evropskom putu Srbije“ i izrazio nadu da će Srbija moći da otvori nova poglavlja u pristupnim pregovorima pre kraja godine.\nSelaković stiže u Luksemburg iz Belgije gde se sastao sa tamošnjim vlastima i učestvovao na okruglom stolu sa predstavnicima belgijskih kompanija koje posluju u Srbiji.\ndiplomatijaluksemburgmemorandumministar inostranih poslovaNikola Selakovićsaradnjasef srpske diplomatiježan aselbornLuksemburg\nFunkcioneri Srpske napredne stranke iz tehničke Vlade i vlasti...\nZa lidera Narodne stranke Vuka Jeremića današnja šetnja Besmrtnog...\nGradska izborna komisija usvojila je danas na 36. sednici...


Mej zatražila od EU odlaganje Bregzita do 30. juna\n► Mej zatražila od EU odlaganje Bregzita do 30. juna\n20.03.2019 | 14:00h ► 17:45h London\nBritanska premijera Tereza Mej zvanično je od EU zatražila odlaganje Bregzita do 30. juna, dok iz Brisela navode da će Velika Britanija morati da prihvati ili kraće odlaganje ili znatno duže.\nU pismu upućenom predsedniku Evropskog saveta Donaldu Tusku, Mej je navela da proces Bregzita "jasno neće biti završen pre 29. marta 2019. godine", što je datum predviđen za izlazak Velike Britanije iz Unije.\nMej je tražila odlaganje Bregzita do 30. juna i navela da će razloge za taj potez izneti liderima EU na samitu u Briselu koji počinje sutra.\nOpozicioni britanski političari i proevropski nastrojeni članovi vlade Tereze Mej tražili su duže odlaganje Bregzita, navodeći da bi pomeranje od svega nekoliko meseci moglo da dovede do toga da se London ponovo na leto suoči sa izlaskom iz Unije bez sporazuma.\nDugo odlaganje Bregzita naljutilo bi krilo premijerkine podeljene Konzervativne stranke koje je naklonjeno napuštanju Unije, i dovelo bi do neophodnosti učešća Velike Britanije na majskim izborima za Evropski parlament, što je, prema rečima Mej, neprihvatljivo.\n"Kao premijerka, nisam spremna da odlažem Bregzit duže od 30. juna", rekla je Mej u parlamentu.\nVelika Britanija veruje da ne bi morala da učestvuje na izborima za Evropski parlament u slučaju tromesečnog odlaganja, pošto se novoizabrani saziv EP neće okupiti pre jula.\nMeđutim, neimenovani visoki zvaničnik Evropske komisije rekao je da bi produženje roka do 30. juna izazvalo "pravnu neizvesnost" u Uniji.\nTaj zvaničnik je rekao da je predsednik Evropske komisije Žan-Klod Junker kazao Mej u telefonskom razgovoru da "povlačenje mora da bude završeno pre 23. maja", kada počinju izbori za EP koji trju do 26. maja.\nAlternativa bi bila da Velika Britanija učestvuje na izborima za EP i prihvati znatno duže odlaganje od 30. juna, do kraja 2019. ili duže.\nDonald Tusk /\nBritanija ulazi u recesiju u slučaju Bregzita bez dogovora\nVelika Britanija će ući u recesiju u slučaju da izađe iz Evropske unije bez dogovora, saopštila je britanska Kancelarija za budžetsku odgovornost (OBR).\nVečeras poslednja debata kandidata za mesto britanskog premijera\nKandidati za mesto britanskog premijera večeras će odgovarati na pitanja pristalica vladajuće Konzervativne stranke i to će biti poslednja debata pre objave pobednika.\nRuske vlasti produžile pritvor ukrajinskim mornarima\nRusko pravosuđe produžilo je danas za tri meseca pritvor za ukrajinske mornare uhapšene posle incidenta u novembru, jer ih Moskva optužuje da su ilegalno prešli granicu dok Kijev smatra da su to "politički zatvorenici".\nU požaru u Japanu poginule 33 osobe\nNovi bilans žrtava požara podmetnutog u studiju za animaciju u Kjotu je 33, a pretpostavlja se da je taj broj konačan, saopštila je danas vatrogasna služba.\nJokanović: Vučić zvao telefonom da ne pišem kolumne o njemu, sad mi crta metu\nKolumnista Žarko Jokanović izjavio je da ga je predsednik Srbije Aleksandar Vučić zvao svojevremeno da bi ga ubedio da ne piše o njemu, ali da nije uspeo pa ga sada napada.\nKongres odbacio predlog za impičment Trampa\nPredstavnički dom Kongresa SAD ubedljivom većinom odbacio je predlog demokratskog kongresmena za impičment predsednika Donalda Trampa zbog nedavnih rasističkih uvreda na račun četiri demokratske predstavnice, u glasanju koje je prikazalo koliko su demokrate podeljene po pitanju pokušaja da se Tramp ukloni pre izbora 2020.\nSAD: Rusija odbila da izda vize nastavnicima dece diplomata\nAmbasador SAD u Moskvi Džon Hantsmen izjavio je da je Rusija odbila da izda vize nastavnicima u školi koju pohađaju deca diplomata.\nNajmanje 19 pripadnika nekoliko mafijaških grupa uhapšeno je danas u koordinisanoj raciji italijanske policije i pripadnika američkog Federalnog istražnog biroa (FBI), saopštila je danas italijanska policija.\nSAD neće isporučiti Turskoj avione F-35\nSAD večeras su potvrdile da neće isporučiti avione F-35 Turskoj zbog kupovine ruskog raketnog sistema S-400 koji će služiti za "otkrivanje tehnoloških tajni", saopštila je Bela kuća.\nU napadu talibana stradalo 20 pripadnika avganistanskih snaga\nViše od 20 pripadnika avganistanskih snaga bezbednosti stradalo je u talibanskom napadu na zapadu Avganistana, saopštile su danas lokalne vlasti.


Kompanija FLUKE izbacila nove bežične senzore za kontrolu vibracija - Automatika.rs\nNaslovna Vesti Internet of Things Kompanija FLUKE izbacila nove bežične senzore za kontrolu vibracija\nNovi senzor vibracija, kompanije FLUKE, je lako postavljajući i pokretni, bežični senzori za detekciju i analizu vibracija opreme, kako bi sprečili neočekivane zastoje.\nJedan od mnogih razloga zašto je IoT (Internet of Things) koncept izuzetno privlačan jeste to što je znatno olakšano započinjanje projekata, posebno kada je reč o projektima koji mogu da pruže veoma dobre rezultate.\nKreirajući svoj novi 3560 FC bežični senzor, FLUKE se pridružio IoT zajednici, omogućujući pojednostavljen proces detekcije vibracija i izvođenja analize radi utvrđivanja potencijalnih problema na uređajima. Ovaj senzor putem vibracija prikuplja informacije o disbalansu i neusaglašenom radu.\nJedan od najznačajnijih aspekata ovog senzora je demokratizacija koju donosi daljinski nadzor i upravljanje. Do sada se ceo monitoring održavao putem velikih monitora koji su zahtevali specijalnu obuku za korišćenje i vrhunske stručnjake, što je iziskivalo velike troškove. Paket od 10 ovih senzora prodaje se na oficijalnom FLUKE web šopu po ceni od 699 dolara.\nOvaj senzor, dovoljno je mali da se može uklopiti i u teško dostupna mesta a može se postaviti i na više lokacija na jednom komadu opreme radi dodatne sigurnosti. Iako su senzori dizajnirani za dugotrajnu upotrebu na opremi, mogu se ukloniti i instalirati na drugu opremu po potebi.\nPodaci koje ovaj senzor generiše, putem WiFi mreže prenose se i skladište putem specijalnog Fluke Connect Condition Monitoring softvera, koji je dostupan kao aplikacija za većinu mobilnih uređaja. Softver može da se podesi da automatski izbacuje upozorenja kada merenja izađu iz granica dozvoljenih odstupanja, kako bi se problem sprečio na vreme.\nPrethodni tekstNovi solarni paneli sakupljaju energiju iz kišnih kapi\nSledeći tekstMaksvelove jednačine elektromagnetnog polja


RTCG - Radio Televizija Crne Gore - Nacionalni javni servis :: Politika :: "Razriješiti Markuša zbog vrijeđanja Vuksanović Stanković"\n13. 01. 2022. 14:40 >> 14:43 7\nVlada Crne Gore bi zbog vrijeđanja Draginje Vuksanović Stanković, na prvoj narednoj sjednici trebalo da razriješi člana Nacionalne komisije za UNESCO Jovana Markuša, smatraju u Centru za građansko obrazovanje.\nOni su osudili vrijeđanje i dodali da ovo nije prvi put da je poslanica Vuksanović Stanković meta mizoginih napada.\n“Očekujemo i da jasan i javan stav, prije svih, daju predsjednik Vlade Crne Gore Zdravko Krivpokapić, ministarka prosvjete, nauke, kulture i sporta Vesna Bratić i ministar Sergej Sekulović, koji je i koordinator Ministarstva pravde, ljudskih i manjinskh prava”, navodi se u saopštenju.\nNjihovo ćutanje bi se, kako kažu u CGO, moglo protumačiti kao podrška seksističkim napadima i govoru mržnje koji počinju da budu dio svakodnevne prakse prema ženama u društveno-političkoj sferi koje imaju svoj stav.\n“Posebno je zabrinjavajuće kada iza ovog stoje reprezenti vlasti”, zaključili su iz Centra.\nCGO Draginja Vuksanović Jovan Markuš


"Letećem diplomati" iz SAD odato priznanje za okončanje rata u BiH\nHolbruk dobio nagradu za mir\nPriznanje mu je uručeno prekjuče, upravo u Dejtonu, na svečanosti u povodu 10-godišnjice potpisivanja sporazuma\nDEJTON - Bivši američki izaslanik za Balkan Ričard Holbruk dobio je Dejtonsku nagradu za mir u znak priznanja za postizanje sporazuma kojim je pre 10 godina okončan rat u BiH, javlja Beta.\nPriznanje je Holbruku uručeno prekjuče, na posebnoj svečanosti priređenoj uz politički forum organizovan u Dejtonu povodom 10-godišnjice Dejtonskog sporazuma.\nParafiranjem mirovnog sporazuma za BiH 21. novembra, pre 10 godina, zvanično je okončan troipogodišnji rat u BiH.\nSporazumom parafiranim 21. novembra 1995. u vojnoj bazi Rajt-Peterson u američkom gradiću Dejton, posle tronedeljnih pregovora čelnika BiH, Hrvatske i SRJ, uz posredovanje SAD, BiH je podeljena na FBiH i RS. Sporazum su, u prisustvu tadašnjeg državnog sekretara SAD Vorena Kristofera, parafirali tadašnji predsednici BiH Alija Izetbegović, Hrvatske Franjo Tuđman i Srbije Slobodan Milošević. Tri sedmice kasnije, 14. decembra 1995. mir je zvanično potpisan mirovni sporazum u Parizu.\nPriznanje koje se dodeljuje za poseban doprinos obnovi društava razorenih ratom pre njega su dobili bivši američki predsednik Bil Klinton i američki biznismen mađarskog porekla Džordž Soros.\nHolbruk je novinarima rekao da je glavni uspeh Dejtonskog sporazuma, parafiranog u Dejtonu 21. novembra 1995, bio zaustavljanje rata u BiH. On je rekao i da se Bušova administracija posle četiri godine zapostavljanja problema Balkana konačno okrenula tom području i pokrenula rešavanje problema statusa KiM i funkcionisanja BiH.\nPrisećajući se višenedeljnih napornih pregovora u vazduhoplovnoj bazi Rajt-Paterson, Holbruk je rekao da se tada smatralo da su očekivanja od pregovora bila preambiciozna. "U to vreme ljudi su govorili da smo previše ambiciozni, da previše hoćemo i da to neće uspeti. Govorili su da delimo zemlju i da će rat ponovno izbiti i da će NATO imati žrtve", rekao je Holbruk. On je, međutim, dodao da gledajući unatrag, sada misli da nisu bili dovoljno ambiciozni. "Trebalo je da nastojimo da postignemo i više", kazao je, ističući da pre svega nije trebalo dopustiti postojanje tri vojske u jednoj zemlji. Deset godina kasnije američki diplomata ipak je zadovoljan postignutim. "Postigli smo mir, okončali rat i to je najvažnije", rekao je.\nRat u Iraku je katastrofa\nPolicija vodenim topom čuvala samit


Kakvo finale EP- Odbojkašice Srbije odbranile zlato - Studio B\nKakvo finale EP- Odbojkašice Srbije odbranile zlato\nKakvo finale EP- Odbojkašice Srbije odbranile zlato Tanjug\nSportSport Pocetna 08. 09. 2019. 21:18:07\nŽenska odbojkaška reprezentacija Srbije osvojila je zlatnu medalju i ponovo je postala šampion Evrope, pošto je u finalu Evropskog prvenstva pobedila domaću selekciju Turske 3:2. Predsednik Vučić čestitao odbojkašicama na\nzlatu na EP.\nIzabranice Zorana Tezić odbranile su titulu osvojenu pre dve godine na EP u Azerbejdžanu i Gruziji, osvojivši ukupno trećo zlato za Srbiju na prevenstvima Starog kontinenta.\nNove-stare šampionke posle velike borbe i mnogo preokreta savladale su domaćina, koji je imao veliku podršku sa tribina.\nPosle izgubljenog prvog seta, aktuelne svetske šampionke dobile su naredna dva, u četvrtom su izgubile prednost, ali su u taj-brejku još jednom pokazale zašto su trenutno najdominantnija odbojkaška selekcija.\nBronzanu medalju osvojile su Italijanke, koje su borbi za treće mesto pobedile


Velika pobeda Damira Rastića iz Sjenice u trci na 10 kilometara\nSki trkač iz Sjenice Damir Rastić pobedio je danas u trci distance na 10 kilometara na Balkan kupu u hrvatskoj Ravnoj Gori, a prvi put u karijeri ostvario je rezultat ispod 50 FIS bodova.\nOvaj 28-godišnji reprezentativac Srbije prešao je stazu za 21 minut, 16 sekundi i tri desetinke, što mu je donelo 42,49 FIS bodova.\nDrugo mesto zauzeo je Krešimir Crnković iz Hrvatske sa 16,7 sekundi slabijim vremenom (52,96 FIS bodova), dok je trećeplasirani Bugarin Veselin Cinzov za pobednikom zakasnio 34,9 sekundi (64,37 FIS bodova).\nRejhanu Šmrkoviću, još jednom Sjeničaninu u selekciji Srbije pripalo je šesto mesto sa 1:21,3 minuta zaostaka za Rastićem (93,45 FIS bodova).\nRastić je dan ranije slavio i u trci na 10 kilometara na stazi Dvorišta na Jahorini, gde je Rejhan Šmrković u konkurenciji 23 nordijca bio šesti, dok su Emir Hrkalović i Mirsad Pejčinović odustali.\nDrugog dana takmičenja na Jahorini, Hrkalović je bio najbolji od 22 trkača na 10 kilometara, a Pejčinović je završio kao sedmoplasirani.\nSki centar Dvorišta bio je domaćin i nordijkama, koje su odmerile snage u trkama distance na pet kilometara. Inesa Zekić je u konkurenciji 14 takmičarki imala sedmu poziciju i nezavršenu trku, dok je Anastasija Vojinović, posle odustajanja u prvom nastupu, uknjižila 12. mesto.


„Carina Kosova je, zahvaljujući kontrolnim aktivnostima orijentisanim na područja sa visokim rizikom od izbegavanja carina, izvršila inspekcijske preglede. Carinici su potvrdili sumnje u utaju poreza od strane tri subjekta koji posluju u oblasti prometa naftnih derivata. Kao rezultat toga, otkriveno je izdavanje falsifikovanih dokumenata tokom godina, prvobitno od strane ova tri preduzeća. Sumnja se da su ovi subjekti izbegli porez na uvoz goriva, nanevši štetu državnom budžetu od preko 600 hiljada evra u poslednje tri godine“, navodi se u saopštenju.\nCarina je obavestila pritvorskog tužioca i odgovorna lica iz ova tri privredna subjekta koji su bili uključeni u postupke su privedena, a kako se navodi u saopštenju, istraga će biti nastavljena radi rasvetljavanja okolnosti ovih slučajeva.\n29.06.2022 Napadnuta ekipa Hitne pomoći u Lapljem Selu. U društvu napadača bio i komandir policije u Gračanici (2802)\n30.06.2022 Dva puta privođen zbog pevanja ‚‚Kosovo je srce Srbije‚‚ (370)


(VIDEO) SRAMOTA: Dočekali smo da se Šiptar ponaša normalnije nego naš predsednik - Naša Borba\nŠiptar ispred Vučića\n– Mi smo dočekali da se jedan Hoti, politički predstavnik Šiptara, ponaša normalnije nego naš predsednik. Hoti je dobio te iste ključeve Bele Kuće i on je to, ne želeći da zadrži za sebe, dao to svojoj portparolki koja se time pohvalila na društvenim mrežama – kaže novinar Miodrag Zarković komentarišući Vučićev debakl u Vašingtonu.\nMiodrag Zarković (Foto: Jutjub)\nZarković smatra da je Vučićevo držanje u SAD među pet najvećih sramota koja je Srbija u istoriji doživela, a da je predsednik Srbije imao ponašanje jednog klovna.\nPo njegovim rečima sporazum je novi gubitak za Srbiju, a da su glavni dobitnici onoga što je Vučić potpisa država Izrael i Tramp koji je to iskoristio u svojoj kampanji.\nZarković posebno kritikuje napade MArka Đurića i Aleksandra Vučića na Mariju Zaharov ukazujući da je Vučić u svom odgovoru uvredio Putina i Lavrova.\n– Da li je morao Vučić u odgovoru da pominje one koji su postavili Zaharovu? Da li Vučić ikad zbog Tanje Fajon uvredio celu EU, da li je zbog jednog nemačkog bezobraznika, a bila ih je, uvredio Angelu Merkel… On se sad našao mudar da preko Zaharove uvredi Putina – podseća Zarković.\nZarković kaže da je sporazumom u Vašingtonu i kasnijim ispadima okrenuo leđa Moskvi i Pekingu i da očekuje da oni koji su ga do sada u Srbiji branili kao “ruskog čoveka” sada pokažu da li će dići glas protiv njega ili pokazati da ga brane iz ličnih interesa.\nZarković u emisiji govorio o Vučićevim poslovima sa trgovinom oružjem koje završava u rukama terorističkih organizacija, o političkoj situaciji i perspektivama rušenja Vučića i komentariše situaciju u Crnoj Gori posle izbora.\nPrethodni tekstEKSKLUZIVNO: Evo kad će se formirati prva nekomunistička Vlada u Crnoj Gori\nSledeći tekstSNS PORUČIO: Rusi su prostaci, jadnici i nemoćni kepeci


Odbojkaši Srbije kreću put Kube - Odbojka, Ostali sportovi\nOdbojkaši Srbije kreću put Kube\nAleksandar Milosavljević 04.06.2013., 18:10\nSelektor muške odbojkaške reprezentacije Srbije Igor kolaković izjavio je da će njegova ekipa pokušati da napravi dobar rezultat na početku Svetske lige protiv Kube.\nSvetska liga startuje predstojećeg vikenda, a Srbija će svoje prve mečeve odigrati na Kubi u subotu i nedelju u ranim jutarnjim časovima po našem vremenu. Naši reprezentativci u sredu putuju u Havanu gde će odigrati dva meča sa domaćinom.\n„Čekaju nas veoma važne utakmice, igramo protiv reprezentacije koja je sigurno u odnosu na prošlogodišnji sastav oslabljena, ali je opet tim koja ima strahovit potencijal, pre svega u fizičkom smislu. Kubanci su uvek opasni, bez obzira u kom sastavu nastupa. Posebno u Havani igraju motivisano, ali mislim da je to izazov i za sve nas, da prikažemo sve ono što nas krasi. Iskreno se nadam da ćemo na Kubi, bez obzira na dug put, prikazati dobre partije. Nadamo se pobedi, koja bi nam mogućila da se upustimo u borbu za prolaz na finalni turnir“, rekao je Kolaković.\nJedan od iskusnijih reprezentativaca Dragan Stanković naglašava da će on i njegovi saigrači pružiti maksimum jer je svaka utakmica bitna.\n„Kuba je ekipa koja svake godine promeni nekoliko igrača iz prve postave i uvek je konkurent za podijum u nekom takmičenju. Znamo šta nas čeka, daćemo sve od sebe. Polazimo od sebe, ako budemo vodili računa šta mi radimo nećemo imati problema, a valjda će to biti dovoljno za neku pobedu. Daćemo 100 odsto svojih mogućnosti i svaka utakmica nam je bitna“, konstatovao je Stanković.\nPrvi duel Kube i Srbije zakazan je za subotu od 2:40 časova po srednjeevropskom vremenu, a drugi meč je na programu dan kasnije u istom terminu. Pored Srbije i Kube u B grupi Svetske lige takmiče se još Italija, Rusija, Iran i Nemačka.\nmuška odbojkaška reprezentacija Srbijesvetska liga u odbojci\nPrethodna vest Jelena, pa Novak u borbi za polufinale\nSledeća vest Conga eliminisao Fedeksa\nJelena, pa Novak u borbi za polufinale\nConga eliminisao Fedeksa\nSKOT PARKER ISKREN: ‘Želim više lidera kao što su Mitrović!’\nOfk bgd u


Predsjednik Skupštine otvorio Treću konferenciju počasnih konzula Crne Gore\nponedjeljak, 06 maj 2019 13:15\nPredsjednik Skupštine Crne Gore Ivan Brajović otvorio je danas Treću konferenciju počasnih konzula Crne Gore, koja se u organizaciji Ministarstva vanjskih poslova održava u Podgorici, uz prisustvo više od 40 počasnih konzula Crne Gore.\nU svom obraćanju, predsjednik Skupštine je počasnim konzulima zahvalio što svoje vrijeme, ugled, poznanstva i resurse neumorno stavljaju u službu Crne Gore, uz uvjerenje da je „lijepo biti predstavnik slobodarske zemlje, čija hiljadugodišnja istorija, kao i sadašnjost obavezuju i služe na ponos svima nama“.\nPredsjednik Brajović je istakao da uoči 13. godišnjice obnove državnosti Crna Gora nastavlja da sprovodi reforme koje prije svega treba da rezultiraju boljim kvalitetom života građana.\n- Izgradnja kapitalnih infrastrukturnih projekata i dalji razvoj turističkih kapaciteta, čija je realizacija u toku, kao i kontinuirani priliv direktnih stranih investicija važan su motor daljeg ekonomskog snaženja Crne Gore. Moramo naporno raditi da bi odlične političke odnose koje razvijamo sa državama koje dijele iste vrijednosti, pretočili u snažniju ekonomsku saradnju. Jačanje ekonomskih odnosa Crne Gore i privlačenje investicija iz država iz kojih dolazite vjerujem da je prioritet vašeg djelovanja – istakao je predsjednik Skupštine.\nGovoreći o parlamentarnoj dimenziji saradnje, predsjednik Brajović je istakao da mu je dužnost da ukaže da je jedan od važnijih aspekata međudržavnih veza parlamentarna saradnja.\n- Parlamenti usvajaju zakone koji regulišu svakodenevni život građana, omogućavaju jačanje institucija i snaženje vladavine prava neophodnih za uspješan sveukupni razvoj države. Uvijek imajte na umu da u parlamentima sjede ljudi koje ste vi birali, i iskoristite to što je parlamentarna diplomatija fleksibilnija i neposrednija – zaključio je predsjednik Skupštine Crne Gore.\nPozdravna riječ predsjednika Skupštine Crne Gore Ivana Brajovića na Trećoj konferenciji počasnih konzula Crne Gore\nGovor predsjednika Skupštine Ivana Brajovića na konferenciji počasnih konzula Crne Gore\nKonferencija počasnih konzula Crne Gore - kadrovi


Fingiranje decentralizacije | Autonomija\nCentralizam – nasleđe kojeg niko ne želi da se odrekne\nDemokratska politička elita u Srbiji ni posle 12 godina vlasti ne želi da se odrekne centralističkog modela upravljanja uspostavljenog 90-ih godina za vreme režima Slobodana Miloševića. Priče o decentralizacije svele su se tek na detalj ovdašnjeg političkog folklora i predizborni trik, koji je izgleda već postao nezanimljiv većini političkih aktera u aktuelnoj kampanji, pa su ovu sagu velikodušno prepustili Mlađanu Dinkiću, uvereni da mu ona neća „kupiti“ niti prolaz u parlament.\nNi jedna od postoktobarskih vlada u Nemanjinoj 11 nije pokazala da ima ozbiljne namere da u Srbiji uspostavi jasnu i smislenu vertikalu vlasti. Tako se i najava odlazećeg saziva o izradi nacionalne strategije decentralizacije završila na pukom fingiranju. Nacionalni savet za decentralizaciju nije, naime, uspeo da se sastane ni jednom po konstituisanju, zbog toga što su ga bojkotovali najviši državni funkcioneri. Navodno zabrinuti za teritorijalni integritet zemlje, a zapravo nespremni da se odreknu moćnih poluga vlasti kojima instiucije drže taocima ličnih i partijskih interesa.\nRadi očuvanja takvog modela, politička elita ne propušta ni priliku da uz svako otvaranje pitanja decentralizacije i regionalizacije Srbije, građanima proturi i poruku o skrivenim “opasnostima” koje ti procesi nose po državni integritet. U atamosferi zagađenoj takvim iracionalnim strahovima nametnut je i Ustav Srbije 2006. godine, kojim su utvrđene takođe iracionalne norme o suštinskoj autnomiji Kosova, nesuštinskoj autonomiji Vojvodine i decentralizaciji bez sadržaja. U sličnoj atmosferi usvajan je potom vojvođanski statut, ali i zakon o javnoj svojini, kojim je lokalnim samoupravama i Vojvodini vraćena imovina oduzeta “Šešeljevim zakonom” iz 1995. godine. No, način na koji je imovina vraćena i u kom obimu, zapravo samo potvrđuju da je rigidan centralistički model razmišljanja i dalje neprikosnoven. Imovina se lokalanim samoupravama i pokrajini, naime, ne vraća po automatizmu, već oni svoje vlasništvo treba da dokazuju, a ne vraća im se ni u celosti, s obzirom da je nad određenom imovinom država i dalje zadržala vlasništvo, kao na primer nad poljoprivrednim zemljištem i drugim izdašnim resursima.\nZa centralizam najviše Beograđani, demokrate i naprednjaci\nPrema istraživanjima koje su krajem prošle godine sprovela Kancelerija Nacionalnog saveta za decentralizaciju i CeSID, jačanje nadležnosti lokalnih samouprava i regionalizaciju Srbije podržava 43 odsto građana, dok između 35 i 40 odsto njih uopšte nema stav o tom pitanju. Prema toj anketi, najveći procenat decentralista dolazi iz Vojvodine, dok decentralizacija ima najmanju podršku u Beogradu. U Vojvodini ta ideja ima podršku većine, odnosno oko 58 odsto ispitanika, dok je u centralnoj Srbiji oko 40 odsto decentralista. U Beogradu, međutim, svega je osam odsto građana za decentralizaciju, umerenih decentralista je 21 procenat, dok 30 odsto Beograđana podržava centralsitički model upravljanja, a njih skoro 40 odsto nema nikakav stav u tom pogledu. Pojedine organizatore ovog istraživanja šokirao je negativan stav većine Beograđana prema procesu decentralizacije, ali i to da u pogledu sklonosti prema procesu decentralizacije nema razlike među pristalicama najvećih partija – Demokratske stranke i Srpske napredne stranke.\nNaime, prema istom istraživanju, među demokratama ima 13 odsto decentralista, a među naprednjacima dva procenta više, dok je broj umerenih decentralista u obe stranke 39 odsto. Uz to, u DS-u je više onih koji su skloniji centralizaciji i kojih ukupno ima 15 odsto, dok u SNS -u centralista ima četiri odsto manje. To samo potvrđuje da se o tim pitanjima nije odredila ni politička elita, koja godinama plasira oprečne stavove. Tako je i anketa koju je u Vladi Srbije prethodno sprovelo Minsitarstvo za ljudska prava, upravu i lokalnu samoupravu pokazala da u državnoj amdinistraciji većina ministarstava smatra da ne postoje mogućnosti da se neke nadležnosti spuste nižim nivoima vlasti.\nDržava kao maćeha\nFunkcioner Liberalno-demokratske partije Milivoj Vrebalov tvrdi da je decentralizacija, koja uključuje i najširu autonomiju Vojvodine, prioritet te stranke. On je za portal Autonomija.info kazao da je zbog toga koalicija Preokret koju predvodi LDP u ovoj izbornoj kampanji izašla sa vojvođanskom deklaracijom koja uključuje zakonodavnu, izvršnu i sudsku autnomiju Vojvodine. Tu deklaraciju, kako je istakao, podržali su i mnogi pojedinci, nevladine organizacije i stranke autonomaške orijentacije, što u LDP-u smatraju potvrdom njihove iskrene namere na planu decentralizacije.\nVrebalov, koji je i predsednik opštine Novi Bečej, smatra da bi moralo da se učini još puno toga i na planu fiskalne decentralizacije i u pogledu spuštanja ingerencija nižim nivoima. On je podsetio i da su teret ekonomske krize iznele upravo lokalne samouprave, kojima je država mimo zakona prepolovila transfere, a da istovremeno nije pokazala spremnost da mere štednje primeni i na centralnom nivou vlasti.\n– Naš veliki problem je što mnoge stranke samo pričaju o decentralizaciji, ali kad dođu u priliku da tu ideju realizuju to ne čine – konstatuje Vrebalov.\nOn kaže da je poslednjim izmenam Zakona o finansiranju lokalnih samouprava donekle olakšan položaj opština i gradova u Srbiji, ali smatra da to nije dovoljno, dok, kako kaže, interesi lokalnih samouprava nisu ispoštovani ni Zakonom o javnoj svojini.\n– Rok predviđen za vraćanje imovine je predug, imovina nije vraćena po automatizmu, već se moraju podnositi zahtevi za uknjižbu. S druge strane, nije nam vraćeno poljoprivredno zemljište, što je posebno problematično za vojvođanske opštine koje time gube mogućnost sticanja prihoda, dok su veći gradovi u tom pogledu u boljem položaj,u jer ubiru značajna budžetska sredstva od izdavanja u zakup poslovnog porstora. U manjim opštinama poslovni prostor se teško izdaje i to po minimalnim cenama – naveo je Vrebalov.\nOn smatra da lokalnim samoupravama treba da budu vraćene nadležnosti nad inspekcijskim službama, ali i policijom, jer bi se tako, kako napominje, uspostavila jasnija odgovornost.\n– Pa valjda je logično da lokalne samouprave predlažu načelnika policije, koji bolje poznaje situaciju i odnose u određenoj sredini, nego neko koga postavi ministar iz Beograda – kaže Vrebalov.\nLokal sputavaju šefovi iz Beograda\nPrvi čovek opštine Apatin Živorad Smiljanić, inače funkcioner Socijalističke partije Srbije, ali i nekadašnji predsednik pokrajinskog parlamenta, takođe zagovara spuštanje većih nadležnosti i novca na lokalni nivo. Smiljanić za naš portal ističe da su opštine i gradovi do 90-ih godina raspolagali sa skoro 70 odsto ukupnih prihoda koji su se ubirali na njihovim teritorijama, iako su tad u socijalističkoj Jugoslaviji servisirali i druge nivoe vlasti kojih je tad bilo više nego danas.\nSmiljanić je zadovoljan zbog nedavnog povećanja prinosa opština od poreza na zarade zaposlenih, ali napominje da to ipak nije dovoljno za normalno funkcionisanje tog nivoa vlasti.\n– Najveći benefit od ovih zakonskih izmena imaju opštine u kojima ima više zaposlenih, a to su samo veći gradovi, dok većina opština u Srbiji danas najveći problem ima upravo sa ogromnom nezaposlenošću – napominje Smiljanić.\nOn smatra da centralistički model upravljanja ne može još dugo da opstane, a tvrdi i da su socijalisti za to da se u proces decentralizacije zaista uđe, mada priznaje da je sam jedan od glasnijih zagovornika te ideje i u svojoj stranci.\nSmiljanić ipak nije zagovornik formiranja lokalne polcije, ali kaže da bi opštine ipak trebalo da se pitaju oko postavljanja lokalnih policijskih načelnika.\n– Opštinama i gradovima treba prepustiti nadležnost nad brojnim inspekcijama. Mi smo sad u situaciji da u opštinama imamo inspektore kojima su šefovi u Beogradu, što je besmisleno, jer tu nema nikakve kontrole, a niti jasne odgovornosti. Pa, opštine su nekad imale nadležnost i da postavljaju predsednika suda, tužioca, načelnika lokalne policije. Nažalost, sve te funkcije lokalnih samouprava preuzela je država – ukazuje Smiljanić.\nAnalitičar Jovan Komšić ocenio je da zbog centralističkog modela upravljanja Srbija boluje od voluntarizma i partokratije, jer su oni posledica deficita nadležnosti na nižim nivoima vlasti i suficita ingerencija države koji zamagljuju odgovornost u kompletnoj strukturi uprave. Komšić je za Autonomija.info rekao da stoga i decentralizacija nije tema aktuelne izborne kampanje, ne samo zbog toga što su u prvi plan izbile ekonomske teme i problemi, već i zato što ta uverenja ipak nisu dominatna u političkim strankama.\n– Nisam siguran da će se to pitanje, a koje svakako podrazumeva i raspravu o promeni Ustava, otvoriti u narednom sazivu. Ključni problem je što je ovde dominantan princip partijskih interesa, koji teško odlučuju da deli moć i novac, jer to onda menja i njihov položaj, odnosno povećava odgovornost na svim nivoima vlasti – ukazuje Komšić.\nDodaje da zato gotovo sve stranke samo rado govore o decentralizaciji, ali ipak nisu spremne da učine pomak na tom planu. Prema njegovim rečima, i formiranje Nacionalnog saveta za decentralizaciju bilo je takođe tek sam u ravni simbolike, bez iskrene namere da se strategija decentralizacije zaista definiše.\n– Savet za decentralizaciju trebalo da bude tek neka vrsta simboličke poruke vlasti, kako bi pokazali da nisu protiv decentralizacije i da imaju dobre namere, ali za više od toga zapravo nije bilo političke volje. Sve je to bilo simuliranje zbog kojeg se nije potresao ni predsednik Saveta Nenad Čanak, iako je bilo razloga da reaguje posebno zbog toga što je decentralizacija ključni deo njegove političke platforme. Međutim, on je ipak ostao na poziciji simulatora neproduktivnog odnosa vlasti prema decentralizaciji – smatra Komšić, koji je i sam bio deo ekspertskog tima Saveta, iz kojeg se, međutim, vrlo brzo povukao.\nOn ističe da su decentralizacija i regionalizacija u interesu Srbije, do čega se mora doći ustavnim promenama koje bi garantovale asimetričnu regionalizaciju i pravo svih građana da se udružuju od dole, preuzimajući postepeno nadležnosti u skladu sa svojim potrebama i kapacitetima.\n– Mi trenutno imamo Vojvodinu, ali i grad Beograd, koji imaju određene nadležnosti srednjeg nivoa vlasti. Činjenica je, međutim, da glavni grad ima ingerencije koje i u ekonomskom i u političkom smislu nadilaze Vojvodinu – ukazao je Komšić.\nOn kaže da novi ustav mora da unese više jasnoća i preciznosti, odnosno da definiše pravila igre, koja ne bi mogli biti menjana zakonima i u zavisnosti od trenutne parlamentarne većine. Na taj način, kako kaže, definisala bi se jasna odgovornost svih političkih subjekata.


Saopštenje za medije povodom upućenih pretnji smrću ministru spoljnih poslova, Ivici Dačiću - iKragujevac\n,,Gangsterskoj i uzurpatorskoj gomili, koja se predstavlja kao vlast u Prištini, reklo bi se da ističe vreme. Gotovo svakodnevno obznanjuje neurotične ideje, nazivajući ih odlukama,kojima ogoljeno svedoči svoj kriminogeni milje, maskiran samozvanim institucijama nekakve kvazi države Kosovo.\nDa srpski ministar diplomatije, Ivica Dačić, uspešno misionari za državnu stvar, i da radi na tome da Srbiju predstavi u svetu kao jedinstven prostor, zajedno sa Kosovom, i da njegovi napori daju plodove, govori najnoviji ispad izvesnog Pacolija. Ovaj, lažno predstavljeni diplomata, nekakve izmišljene države, u Bukureštu je besramno i bez zadrške,nemajući više nijedan argument na svojoj strani, a nikada ga nije imao, zapretio Ivici Dačiću i to smrću, atentatom.\nOvakvo ponašanje najbolje oslikava mračni naum i zaostalost udruženih grupa i klika sa Kosova i odasvuda, da na prepad zauzmu prostor i zatočenu srpsku duhovnost, sa sve ljudima i proglasi ih za svoje. Ali, ovaj poduhvat unapred je osuđen na propast, jer svet ipak vodi neka pravda i svet ipak teži ravnoteži, tako da se klatno upravo okreće ka srpskoj strani.\nSocijalisti Kragujevca, zdušno, kao jedan, stoje sa ostalim socijalistima jedinstvenog SPS-a, što smo potvrdili na nedavno održanom Kongresu, i poručuju da nema stanke u borbi za srpske nacionalne interese. A to je upravo ovo što radi naš predsednik Ivica, zajedno sa najvišim državnim rukovodstvom i predsednikom Republike, Aleksandrom Vučićem, i zbog čega žele da ga fizički isključe iz dijaloga za koji nisu sposobni.\nSocijalistička partija Srbije očekuje da država Srbija pokaže svoju odlučnost i da nadležni organi usmere sve napore da se ova grupa otimača, napasnika i ubica s predumišljajem nađe tamo gde im je i mesto – u kazamatima, gde obitavaju oni koji se uče humanosti i onome što se zove civilizacijskim vrednostima.''


Pravila o zaštiti privatnosti – Hotel B-Nor – Santjago de Kompostela – Španija\nKako bi vam pružio najbolje moguće iskustvo, objekat Hotel B-Nor koristi svoje kolačiće i kolačiće treće strane na svom veb sajtu u tehničke, analitičke i marketinške svrhe. Nastavkom pretrage na našem veb sajtu, pristajete na naše korišćenje kolačića. Molimo vas da pogledate naše Obaveštenje o kolačićima za više informacija.\n15706 Santjago de Kompostela\nOva Izjava o zaštiti privatnosti se odnosi na veb sajt www.hotelbnor.es koji je u vlasništvu i kojim upravlja objekat Hotel B-Nor. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.hotelbnor.es. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na reservas@hotelbnor.es .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na reservas@hotelbnor.es . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na reservas@hotelbnor.es . Takođe, svoja pitanja i nedoumice možete da uputite lokalnim organima za zaštitu podataka.


Skandalozan govor glumca Miloša Bikovića na proslavi neustavnog praznika RS - ArmijaRBiH.com\nSkandalozan govor glumca Miloša Bikovića na proslavi neustavnog praznika RS\n11. January 2020. 11. January 2020. redakcija 0 Komentara\nNa proslavi povodom neustavnog dana manjeg bh. entiteta Republika Srpska, najblaže rečeno, skandalozan govor održao je glumac Miloš Biković.\nOn je kazao da su “borci Republike Srpske učinili podvig dajući svoje živote za slobodu i istinu i doprinijeli vaskrsenju cijelog srpskog naroda”.\nBiković je, također, istakao da taj podvig obavezuje srpski narod na jedinstvo i da danas sa Srbima iz Republike Srpske slave ne samo Srbi iz Beograda, Novog Sada, Vršca, Niša nego i iz Moskve, Čikaga, Beča, Sidneje i svih drugih mjesta u kojima žive.\n– Braneći RS, vi ste branili srpstvo, a braneći Kosovo i Metohiju, i Srpsku crkvu u Crnoj Gori ne branimo crkvena zdanja, nego svoj integritet, pravo na život, branimo svoj duh – izjavio je, između ostalog, Biković u šokantnom govoru u Banjoj Luci na svečanoj akademiji povodom obilježavanja 9. januara.\nBiković je na proslavi neustavnog praznika manjeg bh. entiteta kazao i da je skupa bila historija srpskog naroda, da bi se sada tek tako predala i tek tako zaboravila.\nKompletan, krajnje nevjerovatan, govor glumca pogledajte u videu.\n← Odvratne se stvari dešavaju u Srebrenici\nSRBI ZBOG KOKARDE TRAŽE OSVETU: “Kazniti Bošnjake koji su u Јanji kod Bijeljine istakli zastavu Armije RBiH” (FOTO) →\nKOMŠIĆ OSRAMOTIO NACIONALISTIČKOG PROVOKATORA: “Borim se i za pravo tvog djeteta”\n9. March 2020. redakcija 0\nObjavljeni šokantni podaci: Pogledajte ko je Dodiku dozvolio da se naoruža\n14. February 2018. redakcija 0\nKOMŠIĆ ČESTITAO SARAJLIJAMA: “Neprijatelji OVOG GRADA nisu nas nadmudrili, ostali su posramljeni oni koji su se našli na strani…”\n16. May 2020. redakcija 0


Grčka planira izgraditi zid na granici sa Turskom – Minber\nožu. 09, 2012 at 12:55 pm\n“Ako su primjetni konstantni nedostaci jedne zemlje u obezbjeđivanju svojih granica, a poslije primjene svih ostalih mjera pomoći – finansijske, tehničke, pomoći u ljudskim resursima – postojala bi mogućnost da zemlje članice koje dijele granice sa tom zemljom privremeno uvedu granične kontrole unutar Schengena”, objašnjava Micaele Chercone, portparol Evropske komisje.\nUnutar EU može se čuti da su “zidovi rješenja iz prošlosti” i da Grčka predstavlja “otvorena vrata” za dalji ulazak u šengenski prostor.\nIstovremeno, Evropska komisija poručuje da će pomoći u poboljšanju zabrinjavajuće humanitarne situacije sa imigrantima u Grčkoj, ali da neće učestvovati u finansiranju izgradnje grčkog zida – navodi Deutsche Welle.\nI dok sedam zemalja EU (Austrija, Belgija, Francuska, Njemačka, Holandija, Švedska i Velika Britanija) traže “akcioni plan” koji bi obuzdao priliv ilegalnih migranata u Uniju, među članicama, ali ni u evropskim institucijama, još nema konsenzusa o uvođenju graničnih kontrola unutar Unije.


Vesti iz BCBP, Delegacija Komandnoštabne akademije Ratnog vazduhoplovstva SAD u poseti Centru\nVaša lokacija / Beogradski centar za bezbednosnu politiku / Aktivnosti / Vesti iz BCBP / Delegacija Komandnoštabne akademije Ratnog ... /\nRegionalna bezbednosna saradnja\nRegionalni bezbednosni izazovi\nDelegacija Komandnoštabne akademije Ratnog vazduhoplovstva SAD u poseti Centru\nDatum: 14. mart 2011.\nJelena Radoman odgovara na pitanje o regionalnoj bezbednosnoj saradnji.\nDelegacija Komandnoštabne akademije Ratnog vazduhoplovstva SAD tokom studijske posete Srbiji posetila je Beogradski centar za bezbednosnu politiku. Potpukovnici i pukovnici na obuci u ovoj elitnoj postdiplomskoj obrazovnoj instituciji tokom četiri dana boravka u Srbiji posetili su i Ministarstvo odbrane, Generalštab, Komandu Vazduhoplovstva i protivvazdušne odbrane i Fakultet političkih nauka.\nKomandnoštabna akademija, deo Ministarstva odbrane SAD, prima oko 240 studenata svake godine. Polovina je iz vazduhoplovstva, četvrtina iz „sestrinskih” vidova vojske, dok je preostala četvrtina mesta rezervisana je za najbolje međunarodne kandidate. Intenzivni, jednogodišnji master kurs na ovom koledžu koji se nalazi u avijacijskoj bazi Maksvel u Alabami, priprema studente da na strateškom nivou, u združenom, svevidovskom okruženju predvode vojne jedinice.\nMaja Bjeloš odgovara na pitanje o zastupljenosti žena u sektoru bezbednosti Srbije.\nStudenti Komandnoštabne akademije obavezni su da napišu završne radove, te su posetu Centru iskoristili kako bi se upoznali sa tokovima reforme sektora bezbednosti, ali i izgledima za stabilizaciju prilika u regionu Zapadnog Balkana.\nPosebno su bili zainteresovani za imidž institucija, odnosno njihovu prihvaćenost među građanima Srbije; u kojoj meri je problem korupcije izražen u sektoru bezbednosti Srbije; da li je opravdano govoriti o Srbiji kao lideru regiona Zapadnog Balkana; najzad, da li je Srbija napredovala u suzbijanju pojavnih oblika diskriminacije manjina i drugih ugroženih grupa. Na njihova pitanja pokušali su da odgovore istraživači Centra.\nPovezane teme:sad, nato, saradnja, reforma vojske, rodna ravnopravnost, Zapadni Balkan


SDA donijela 8 zaključaka: Jasne poruke SNSD-u, HDZ-u uz stav šta misle o "malom Šengenu" - Klix.ba\nNakon sjednice GO SDA donijela 8 zaključaka: Jasne poruke SNSD-u, HDZ-u uz stav šta misle o "malom Šengenu"\nSDA donijela 8 zaključaka: Jasne poruke SNSD-u, HDZ-u uz stav šta misle o "malom Šengenu"\n31.10.2019. u 18:16\nGlavni odbor Stranke demokratske akcije (SDA) na današnjoj sjednici donio je ukupno osam zaključaka o najaktuelnijim političkim pitanjima.\nJednim od zaključaka pozivaju SNSD da pristupi formiranju parlamentarnih komisija i odustane od blokade rada Parlamentarne skupštine BiH, a HDZBiH da predloži predstavnike u parlamentarnim komisijama Doma naroda PS BiH, kao i kandidata za poziciju predsjednika Federacije BiH kako bi se pokrenula procedura imenovanja novog saziva Vlade FBiH.\n- Blokiranje rada PS BiH je protivustavan, antidejtonski čin, kojim se nanosi ogromna šteta građanima BiH, kao i ekonomiji i integracijskim procesima BiH. Pozivamo OHR i pravosudne institucije da poduzmu mjere u skladu sa zakonom, vlastitim mandatom i obavezama - navodi se u saopćenju SDA.\n- Također, na današnjoj sjednici Glavni odbor je ocjenio da nakon presude Evropskog suda za ljudska prava u vezi s Mostarom, treba pristupiti intenzivnim političkim dogovorima o izmjenama Izbornog zakona i omogućiti održavanje lokalnih izbora u ovom gradu.\n- SDA poziva sve relevantne stranke da pristupe dogovorima i postizanju kompromisa na bazi navedenih principa.\n- Navedene principe je moguće osigurati prethodnim usvajanjem Federalnog zakona o Gradu Mostaru kojim bi se u skladu s Ustavom Federacije Grad Mostar uredio kao jedinstveno gradsko područje s više jedinica lokalne samouprave uz obaveznu rotaciju na čelnim funkcijama u Gradu, ističu iz SDA.\n- Glavni odbor SDA pozvao je Evropsku komisiju da se još snažnije i konkretnije uključi u rješavanje migrantske krize na tzv. “Balkanskoj ruti”, te sve nivoe vlasti da povećaju finansijska izdvajanja za rješavanje problema priliva migranata, a nadležne institucije da apliciraju na sredstva iz međunarodnih fondova.\n- Na sjednici je istaknuto da sve institucije trebaju nastaviti s provođenjem nužnih reformi na putu euroatlantskih integracija BiH.\n- Povodom inicijative tzv.“mali Šengen“ Glavni odbor ocjenjuje prihvatljivim samo one regionalne integracije koje su pod pokroviteljstvom EU i koje doprinose ostvarivanju političkih, ekonomskih, sigurnosnih interesa BiH. Konačnu odluku o integrisanju u okviru "malog Šengena“ moguće je donijeti tek nakon cjelovitih analiza unutar privredne zajednice i sigurnosnih struktura BiH, saopćeno je iz SDA nakon sjednice Glavnog odbora.\n1h 49min 88\n2h 17min 51\n2h 29min 13


Maestralna igra Noleta za finale Australijen Opena! - Pokazivač\nJedna pobeda deli najboljeg tenisera sveta od odbrane titule na prvom gren slemu sezone.\nNovak je u polufinalu Otvorenog prvenstva Australije bio bolji od najprijatnijeg iznenađenja turnira, Aslana Karaceva (ATP #114) rezultatom 3:0, po setovima 6:3, 6:4, 6:2.\n„Sve čestitke Aslanu na sjajnom turniru. To što je on uradio se nikada nije dogodilo u istoriji tenisa. Odlično sam se osećao na terenu danas, bez bola. Preda mnom su dva dana pauze do finala. Oporavak je prioritet u ovom trenutku. Dobro osećam loptu, dobro igram, dobro se krećem i srećan sam zbog toga“, rekao je Novak posle meča.\nKvalifikant iz Rusije je u više navrata pokazao da se nije slučajno plasirao među četiri najbolja u Melburnu i da će se boriti do samog kraja protiv fokusiranog Novaka.\nPrvi set Novak je odigrao gotovo bez greške. U osmom gemu je oduzeo Karacevu servis bez izgubljenog poena i posle 35 minuta došao do 6:3.\nFantastičnu igru srpski teniser je nastavio da pruža u drugom setu. Sa dva brejka je došao do 5:1, ali je neugodni Rus uspeo da smanji na 5:4 i dođe do dve brejk lopte za 5:5. Srećom, Novak je ovde bio na visini zadatka, spasio je obe šanse rivala i poveo sa 2:0 u setovima.\nSrpski teniser je u uvodnog gemu trećeg seta oduzeo servis Karacevu, koji se vratio tri gema kasnije i izjednačio na 2:2. Sa dva brejka u nastavku Novak je sprečio svaki preokret i opravdao ulogu apsolutnog favorita u meču.\nSusret koji je odigran uz prisustvo publike trajao je samo jedan čas i 53 minuta.\nStatistika: as poeni (17-6), dvostruke servis greške (2-2), direktni poeni (30-24), neiznuđene greške (14-30), broj osvojenih poena (88-59).\nNovak će se u nedelju od 09:30h (po srednjeevropskom vremenu) boriti za devetu titulu na Australijen Openu protiv pobednika meča Danil Medvedev (Rusija, 4) – Stefanos Cicipas (Grčka, 5).\nSledeći tekstDa li ste znali: Čestitke


Srpske firme dnevno gube 70.000 dolara\nBeta\t 29. marta 2016. 16:15\nSrpske kompanije koje prodaju gorivo i naftne derivate na Kosovu dnevno gube oko 70.000 dolara, zbog zabrane prelaska kamiona iz Srbije preko administrativnih prelaza, izjavio je danas savetnik predsednika Privredne komore Srbije Nenad Djurdjević.\nOn je agenciji Beta rekao da je godišnji promet Srbije sa Kosovom koji se tiče opasnih materija, odnosno nafte i naftnih derivata, oko 28 miliona dolara.\n“Mesečni promet je oko 2,1 miliona dolara, što znači da je dnevna šteta, odnosno izgubljena dobit, oko 70.000 dolara”, rekao je on.\nDjurdjević je naveo da su recipročnim merama koje je uvela kosovska strana najviše pogodjeni Naftna industrija Srbije, Standard iz Novog Sada, FAM iz Kruševca, Hipol iz Odžaka, jer one najviše i plasiraju naftu i naftne derivate na Kosovo.\nOn je ocenio da je teško da privredne komore procene dalje korake u rešavanju problema, jer je to kompleksno pitanje koje prevazilazi želju privrednika da rade.\nDjurdjević je podsetio da su privredne komore Srbije i Kosova ranije signalizirale vlastima u Srbiji i na Kosovu da može doći do ovog problema.\nCarina Kosova objavila je danas da od 22. marta nijedno vozilo koje prevozi opasne materije, medju kojima su i naftni derivati, nije ušlo na Kosovo zbog mera reciprociteta, zbog čega Kosovo dnevno gubi 100.000 evra.\nNavodi se da na Kosovo nije ušlo nijedno vozilo koje je prevozilo gas i maziva poreklom iz Srbije, a do sada je ulazak na Kosovo zabranjen za pet cisterni koje su prevozile prirodni gas, maziva ili naftu.\nPrema podacima Carine Kosova, iz Srbije je do uvodjenja reciprociteta dnevno na Kosovo ulazilo od 10 do 15 vozila sa prirodnim gasom, naftom i mazivima.


Beograd i Priština blizu dogovora o katastrima i slobodi kretanja | EurActiv Srbija\nBeograd i Priština blizu dogovora o katastrima i slobodi kretanja\nObjavljeno : 19.05.2011.\t Tweet\nČetvrta runda razgovora u okviru dijaloga Beograda i Prištine završena je 18. maja u Briselu bez postignutih konkretnih rešenja, ali se, kako su rekli učesnici dijaloga, došlo blizu dogovora o katastru i slobodi kretanja. EU je, takođe, predložila da se u razgovorima pokrenu i pitanja nestalih i kulturne baštine. U Prištini je najavljeno da će kosovski zvaničnici, nakon posete šefa srpskog pregovaračkog tima Kosovu, posetiti Beograd. U Beogradu 19. maja boravi šef misije EU za pravosuđe na Kosovu Silvio Bonfilji (Bonfigli) koji će sa predstavnicima Ministarstva pravde razgovarati o saradnji u oblasti pravosuđa i borbe protiv organizovanog kriminala.\nŠef tima Vlade Srbije za pregovore s Prištinom Borislav Stefanović rekao je 18. maja da se u najnovijoj rundi razgovora, u Briselu, došlo blizu dogovora o katastru i slobodi kretanja i da je EU predložila da se pokrenu i pitanja nestalih i kulturne baštine. Vođa prištinske delegacije Edita Tahiri izjavila je da su se dve strane približile dogovoru o slobodi kretanja, slobodnoj trgovini, kao i pitanjima električne energije i telekomunikacija.\nStefanović je podvukao da su i pitanja slobode kretanja i katastra izuzetno važna za svakodnevni život ljudi, naglasivši da rešenje za problem katastra znači da se određuje pravno stanje čije su zemljište i nepokretnosti na Kosovu.\nOn je ocenio da je srpska strana ta koja je ponudila sva rešenja bez ograničenja, ali je primetio da prištinska strana stalno želi da svako pitanje dovede u vezu sa pitanjem statusa. Međunarodni predstavnici su veoma povoljno primili predloge srpske strane, rekao je Stefanović.\n"Oko teškog pitanja katastra i slobode kretanja ljudi, siguran sam da ćemo uz pomoć Evropske unije rešiti te probleme, i dozvoliti da se primene rešenja koja čuvaju naš pogled na suverenitet Srbije, a ujedno omogućavaju ljudima da imaju normalan život", dodao je on. "Niko se nije zavaravao da će to biti lako, postoji nepoverenje, odbranaški pristup Prištine koja sve vreme pokušava da dobije potvrdu za svoju tzv. nezavisnost", primetio je Stefanović.\nŠef srpske delegacije je izrazio "veliko zadovoljstvo što se u dijalogu govori o predlozima srpske strane koji su dorađeni i pospešeni". "Uveren da cemo na sledećem sastanku najzad doći i do konkretnih rezultata, ali svi moraju spremni i pripremljeni", rekao je Stefanović.\nPrvi razgovori u okviru dijaloga Beograda i Prištine pod pokroviteljstvom Evropske unije održani su 8. i 9. marta u Briselu a od tada su održane još dve runde razgovora, 28. marta i 15. aprila. Pored timova Beograda i Prištine, u dijalogu u ime EU učestvuje savetnik šefice evropske diplomatije Robert Kuper (Cooper).\nŠef pregovaračkog tima za pregovore sa Prištinom Borislav Stefanović je 12. maja posetio Prištinu gde se sastao sa zamenikom premijera Kosova Hajredinom Kučijem i šeficom pregovaračkog tima Kosova Editom Tahiri.\nParlamentarna skupština Saveta Evrope usvojila je 26. januara 2011. godine rezoluciju u kojoj se međunarodna zajednica i vlasti u Beogradu, Prištini i Tirani pozivaju da preduzmu mere kako bi se rasvetlila trgovina ljudskim organima i drugi zločini počinjeni tokom i posle sukoba na Kosovu 1999. godine. Članice Saveta bezbednosti UN 12. maja 2011. su se saglasile da je potrebna istraga o optužbama za trgovinu ljudskim organima na Kosovu. One se, međutim, nisu složile ko treba da vodi tu istragu - da li su za to potrebne Ujedinjene nacije, što zahteva Srbija, ili je dovoljan Euleks, što je stav predstavnika Kosova i EU.\nOn je, međutim, ocenio da se u dijalogu treba držati sada pokrenutih tema i ne otvarati nove dok ono o čemu se sada priča ne bude rešeno.\nNavodeći da su u razgovorima samo načelno pomenute teme nestalih i kulturne baštine, Stefanović je pojasnio da je problem nestalih izuzetno važno pitanje jer je u pitanju 1.800 osoba čija se sudbina ne zna, i da to bolno i teško pitanje svakako treba rešiti. On je dodao da kada je reč o verskoj i kulturnoj baštini, status imovine Srpske pravoslavne crkve na Kosovu i naročito nekih manastira, mora trajno da se reguliše.\nŠefica prištinskog tima Tahiri je rekla da su pokrenute teme nestalih lica, zatim "u ratu oštećenih objekata verske i kulturne baštine Kosova i priznavanja diploma Republike Kosovo". "Postoje neke razlike koje iziskuju hrabrost za donošenje odluka", dodala je Tahiri, izrazivši uverenje da će vlada u Prištini zaštiti interese ljudi i pokazati da je Kosovo dobar regionalni partner koji primenjuje vrednosti EU.\nU dvodnevnim razgovorima delegacija Beograda i Prištine učestvovao je i Robert Kuper (Cooper), savetnik šefice diplomatske službe EU Ketrin Ešton (Catherine Ashton), čiji je kabinet saopštio da je sastanak bio produktivan i da je "niz pitanja približio sporazumu".\nU saopštenju se navodi da je na sastanku razgovarano o matičnim knjigama, katastru, telekomunikacijama, energetci i slobodi kretanja, a da su u okviru priprema narednih sastanaka pomenuta pitanja nestalih osoba, kulturnog i verskog naselja i priznavanja univerzitetskih i školskih diploma.\nSledeća runda dijaloga će se održati, kako je navedeno, polovinom juna.\nHodžaj: Zvaničnici kosovske vlade će posetiti Beograd\nMinistar spoljnih poslova Kosova Enver Hodžaj izjavio je da će visoki predstavnici Vlade Kosova posetiti Beograd pošto je Prištinu posetio šef pregovaračke ekipe Beograda. Hodžaj je na predavanju u Centru za strateške i međunarodne studije rekao da su razgovori u obostranom interesu dve države i njenih građana i da doprinose razvoju odnosa dve susedne zemlje.\nOn je istakao, kako su 18. maja preneli prištinski mediji, da je program razgovora Kosova i Srbije veoma jasan. "Razgovori Prištine i Beograda su razgovori dve suverene i nezavisne države i započeti su posle rezolucije Generalne skupštine UN septembra prošle godine. Takva rezolucija se oslanja na savetodavno mišljenje Međunarodnog suda pravde koji je procenio da je proglašavanje nezavisnosti bila zakonita odluka", rekao je Hodžaj.\nHodžaj je rekao da nije prihvatljiva ideja o mogućoj podeli Kosova o kojoj su govorili čelnik srpske delegacije u razgovorima Borislav Stefanović i ministar unutrašnjih poslova Srbije Ivica Dačić.\n"Za Prištinu su takvi predlozi neprihvatljivi, jer je Kosovo funkcionalna, multietnička, deokratska država i podela bi imala užasne reperkusije i za zemlje u regionu, pošto bi stvorila presedan da politika podele na etničkoj i teritorijalnoj osnovi koji bi mogao poslužiti kao model za rešavanje određenih pitanja", kazao je Hodžaj.\nBonfilji: Euleks je nadležan za istragu Martijevih navoda\nPred tehničke razgovore u Beogradu, šef misije EU za pravosuđe na Kosovu Silvio Bonfilji rekao je da će 19. maja sa sagovornicima iz Ministarstva pravde Srbije razgovarati o nestalima, situaciji u okružnom sudu u Mitrovici i drugim tehničkim pitanjima, uzajamnoj pravnoj pomoći i saradnji Euleksovih i srpskih tužilaca u borbi protiv organizovanog kriminala. Dodao je da će se u Beogradu sastati i s predstavnicima porodica nestalih.\nU intervjuu za agenciju Beta Bonfilji je rekao 19. maja da je Euleks nadležan i sposoban da istraži navode o trgovini organima kosovskih Srba iz izveštaja izvestioca Saveta Evrope Dika Martija. On je dodao da je preliminarna istraga tog slučaja u toku.\n"Euleks već vodi preliminarnu istragu (o navodima iz izveštaja). Kada su počinioci i žrtve sa Kosova, Euleks ima ingerencije, a naše nadležnosti su isključive i kada je reč o ratnim zločinima i zločinima organizovanog kriminala", kazao je Bonfilji. Zvaničnik Euleksa je ocenio da kosovske institucije nisu spremne da se bave ratnim zločinima i dodao da smatra da će se u budućnosti odnos po tom pitanju promeniti.\nNavodeći da Euleks trenutno sudi i u slučajevima zločina počinjenih van Kosova, Bonfilji je odbacio navode da ta misija nema ingerencije da vodi istragu van Kosova - a samim tim i u Albaniji gde su, kako je ukazano u izveštaju, otetim Srbima vađeni organi. "Trenutno sudimo u slučajevima zločina počinjenih van Kosova, nad kojim takođe imamo ingerencije, prema tome, Euleks defintivno ima ingerencije za taj slučaj", kazao je Bonfilji.\nOcenjujući da Euleks ima "izvanredan sistem za zaštitu svedoka", s kojim sa lakoćom može da vodi istragu, on je negirao ocene pojedinih zvaničnika da na Kosovu ne postoji odgovarajući sistem zaštite svedoka i da zato Marti dokaze iz izveštaja nije prosledio Euleksu.\n"Euleks ima kapacitet za zaštitu svedoka. Na Kosovu je u proceduri zakon o zaštiti svedoka, ali mi u Euleksu imamo izvanredan sistem za njihovu zaštitu. To će biti dodatno osnaženo u okviru EU i prema tome apsolutno smo uvereni da sa našim sistemom za zaštitu svedoka s lakoćom možemo da vodimo takvu istragu", rekao je Bonfilji.\nBonfilji je ukazao da je jedan od Euleksovih, a samim tim i njegovih prioriteta, na kojima se naporno radi, taj da lokalne i međunarodne sudije i tužioci rade zajedno u Okružnom sudu u Mitrovici. "Optimista sam da ćemo u bliskoj budućnosti doći do rešenja i da ponovim, kao uvek kada ima i drugih činilaca, ne treba samo Euleks na tome da radi", kazao je šef Euleksa za pravosuđe.\n: Podrška istrazi o trgovini organima na Kosovu\n: Usvojena rezolucija o trgovini organima na Kosovu\n: EU: Ne odlagati dijalog Beograda i Prištine zbog Tačija\n: Optužbe protiv Tačija otvorile mnoga pitanja


Da li je Balkan ruski prioritet?\nČini se, međutim, da izjava ruskog šefa diplomatije Sergeja Lavrova da Rusija neće trgovati pitanjima koja se nalaze na takozvanoj crvenoj liniji i zadiru u zonu nacionalne bezbednosti i svetskog poretka, prilično gasi takve nade. “Crvena linija”, kako navodi Lavrov, tiče se situacije oko razmeštanja američke protivvazudšne odbrane u Evropi, širenja severnoatlantske alijanse, sporazuma o smanjenju konvencionalnih oružanih snaga u Evropi i kosovskog problema.\nNe treba odviše ekspertize da se shvati da Zapadni Balkan nije u zoni ruskih nacionalnih interesa. Otuda pitanje zašto se ovaj region, zajedno sa svojim vrućim kosovskim problemom, našao u ruskoj crvenoj zoni. Mark Thompson, direktor Programa za Balkan u Međunarodnoj kriznoj grupi, lapidarno kaže:\n“Zato što im to politički odgovara, a ne zato što to kaže objektivna procena da je Kosovo u zoni ruskih nacionalih interesa”.\nPredrag Jureković, ekspert iz bečkog Instituta za mir i konflikt menidzment, smatra da Kosovo nije ruski interes, ali da odlično služi Rusiji u jačanju njenih drugih interesa.\n“Ja mislim da Zapadni Balkan nije prioritet Rusije. To se mora videti u nekom širem kontekstu. Postoje neki prioriteti koje Rusija ima u sigurnosnoj politici. Balkan to nije, ali je Balkan sigurno jedno tema – specijalno Kosovo, koje može ojačati poziciju Rusije i u drugim područjima sigurnosne politike, općenito poslužiti za jednu jaču poziciju u sigurnosnoj politici u Evropi”.\nRusija bi se našla u nemogućoj situaciji kada bi morala da objasni koji su to njeni vitalni nacionalni interesi na Zapadnom Balkanu i verovatno bi joj to bilo nemoguće objasniti, kaže britanski bezbednosni ekspert Charles Heyman.\n“Razumeo bih njihovo osećanje da zapadne sile imaju mnogo više moći na Balkanu i da oni žele da uspostave balans snaga - da je to, u tom smislu važno pitanje, ali nikako da je u zoni “crvene linije”.\nMark Thompson naglašava da ponašanje Putinove Rusije u kosovskoj krizi ne doživljava kao stvar principijelnosti ruske politike i da će se ono nastaviti sve dok Vašington i Brisel Moskvi ozbiljno ne daju do znanja da se mora pronaći realistično rešenje kosovske krize.\n“Zašto Moskva ne bi nastavila da se ponaša ovako kako se ponaša ne bi li na kraju iz kosovskog pitanja izvukla najveći profit, najveće dividende? Ono što hoću da kažem jeste da se ovde uopšte ne radi o principijelnosti njene politike.”\nCharles Heyman i ovu poslednju, Lavrovljevu, razume kao i prethodne ruske poruke Zapadu:\n“Ja ovde čujem Rusiju koja kaže: morate nas stoprocentno uključiti u sve što radite i sve što govorite o Kosovu. Rusija oseća da je u poslednjoj deceniji odbačena na marginu kad je u pitanju mnoštvo i te kako važnih pitanja i sada, razume se, oseća da je vreme da pokaže svoje mišice, da se vrati na međunarodnu arenu kao globalna sila.”


Prikupljaju sredstva za Roditeljsku kuću | Banjaluka.net\nPrikupljaju sredstva za Roditeljsku kuću\nUdruženje porodica djece oboljele od malignih bolesti Republike Srpske “Iskra” organizuje u nedjelju, 19. marta, u Banjaluci “Humanitarno veče folklora”, u kojem će učestvovati 12 kulturno-umjetničkih društava iz Srpske.\nPredsjednik “Iskre” Dijana Berić rekla je da je sav prihod od ulaznica i donacija koje budu prikupljene namijenjen finansiranju normalnog rada Roditeljske kuće, u kojoj borave mališani koji se liječe od malignih bolesti i njihovi roditelji.\n“Roditeljska kuća još nema riješeno pitanje finansiranja, pa se uprava ovog udruženja trudi koliko može da raznim projektima obezbijedi minimalan iznos novca neophodnog za normalan rad ove kuće”, izjavila je Berićeva novinarima.\nPrema njenim riječima, na humaninarnom koncertu učestvovaće kulturno-umjetnička društva: “Pronija” iz Prnjavora, “Miloš Dujić” iz Čelinca, “Čajavec”, “Vaso Popović”, “Srpski vitezovi, te “Sveti Sava” iz Banjaluke, zatim “Mladost” iz Brezičana, “Budućnost” iz Glamoča, “Piskavica” iz Piskavice, “14. februar” iz Debeljaka, “Brio rudar” iz Maslovara, a specijalni gosti su članovi temišvarskog društva “Đurđevak”.\nPredsjednik Upravnog odbora udruženja “Iskra” LJiljana Simurdić pozvala je sve građane koji su u mogućnosti da dođu na ovaj humanitarni koncert i na taj način daju svoj doprinos u radu Roditeljske kuće, u kojoj je trenutno smješteno pet porodica djece oboljele od malignih bolesti.\n“Ova kuća ima veliki značaj za djecu oboljelu od malignih bolest, ali i njihove roditelje, jer na jednom mjestu, u opuštenoj atmosferi imaju podršku koja im u veoma teškim momentima mnogo znači”, istakla je Simurdićeva.\nOna se nada da će uskoro biti pronađeno i trajno rješenje za finansiranje Roditeljske kuće.\nSimurdićeva je podsjetila da je Roditeljska kuća izgrađena na inicijativu članova Udruženja “Iskra”, u okviru humanitarne akcije “S ljubavlju hrabrim srcima” i pod pokroviteljstvom predsjednika Republike Srpske Milorada Dodika.\nRukovodilac Kulturno-umjetničkog društva “Vaso Popović” iz Banjaluke Milo Mikavica kaže da su se članovi ovog društva rado odazvali humanitarnoj akciji, te izrazio očekivanje da će to učiniti i građani.\nHumanitarni koncert biće održan u Narodnom pozorištu Republike Srpske u 19.00 časova, a cijena ulaznice je 10 KM.\nGeneralni pokrovitelj humanitarne manifestacije je Ministarstvo zdravlja i socijalne zaštite Republike Srpske.


Dodik uzvratio Thaciju: "Ne spominji Republiku Srpsku"\nDodik uzvratio Thaciju: “Ne spominji Republiku Srpsku”\nPredsjedavajući Predsjedništva BiH Milorad Dodik poručio je predsjedniku Kosova Hashimu Thaciju da prestane spominjati Republiku Srpsku i kritički govoriti o njoj, jer “RS nije imaginarna, već je realnost”.\nNa Thacijevu izjavu da “neće Republiku Srpsku na Kosovu”, Dodik je na plenarnom sastanku Samita Brdo-Brijuni u Tirani odgovorio Thaciju da prestane spominjati Republiku Srpsku, “jer je ona ustavna kategorija, potvrđena u Dejtonu, ima svoj Ustav i svoju teritoriju”.\n“Nemoj da spominješ RS. Ako će ti biti lakše, evo da ti kažem – RS nema nikakve teritorijalne pretenzije prema Kosovu, jer je Kosovo u Srbiji”, rekao je Dodik, prenosi Srna.\nInače, predsjednik Kosova otkazao je jučer učešće na zajedničkom ručku predsjednika šest država Zapadnog Balkana poslije završetka Samita Brdo-Brijuni u Tirani.\nPovod za otkazivanje učešća na ručku je prisustvo predsjedavajućeg Predsjedništva Bosne i Hercegovine Milorada Dodika, piše “Fokus.ba”


Agencija za privatizaciju navela je juče da je Novosadska televizija prodata za 174.950 evra preduzeću Srbijadanas d.o.o. iz Novog Beograda. Novosadske demokrate su ocenile da su građani Novog Sada, umesto gradskog informativnog centra, sada dobili stranačko glasilo SNS, a da će sadašnja gradska vlast kroz razne konkurse učestvovati u finansiranju te televizije.\nU toj stranci su istakli da se, ako se samo letimično pogleda onlajn izdanje novina koje uređuje kupac Novosadske televizije, može primetiti da članci izgledaju kao da ih je lično pisao (predsednik SNS) Aleksandar Vučić. „Ono što posebno baca sumnju na ovu privatizaciju je to što je kupac Srbijadanas d.o.o. osnovana i registrovana tek 6. marta prošle godine, odnosno postoji tek nešto više od godinu dana, sa upisanim novčanim kapitalom od svega 50.000 dinara“, dodaje se u saopštenju.


Novogodišnja poruka predsednika Kine Si DJinpinga\nBeta 31. decembra 2021. 15:20\nPredsednik Kine Si Djinping ocenio je u novogodišnjoj poruci naciji da je 2021. bila godina u kojoj su se srela „dva stogodišnja cilja“ i u kojoj je Kina krenula ka svestranoj izgradnji modernizovane socijalističke države i ka ostvarenju podmladjivanja kineske nacije, prenela je Kineska medijska grupa (CMG).\n„Kina, koju posmatramo u brzim tokovima vremena, je uporna i prosperitetna zemlja, u kojoj živi drag narod koji zaslužuje svako poštovanje. Vidi se u njoj vitalna razvojna slika koja se menja iz dana u dan, takodje, u njoj napreduje veliki posao koji uvek može da dobije nove generacije talentovanih naslednika“, naveo je predsednik Kine.\nOn je podsetio da je 2021. obeleženo 100 godina od osnivanja Komunističke partije Kine i da je na šestoj plenarnoj sednici CK KP Kine usvojena “ treća istorijska rezolucija Partije“ ocenivši da su „dostignuća ostvarena u proteklom veku ohrabrujuća, a iskustva stečena u tih sto godina daju nove inspiracije“.\nSi je naveo da podmladjivanje kineske nacije neće biti lak zadatak, koji se ostvaruje rečima i koji se može postići bez ikakvih prepreka ili preko noći.\n„Moramo stalno da vodimo računa o potencijalnim rizicima u budućnosti, dok se nalazimo u bezbednom položaju, da imamo uvek u sebi stratešku odlučnost i veliko strpljenje i da imamo na umu sveobuhvatnu perspektivu, pri čemu velika pažnja treba da bude posvećena svim detaljima“, dodao je.\nDodao je da „zahvaljujući trajnim naporima prethodnih nekoliko generacija“ iskorenjeno apsolutno siromaštvo i ostvareno „umereno prosperitetno društvo u svim pogledima“ što je, ocenio je, „ispunjenje obećanja narodu, ali i važan doprinos čitavom svetu“.\nNaveo je takodje da je upravljanje vodama u području Žute reke ispunjavanje milenijumskih očekivanja kineske nacije.\nSi je u novogodišnjoj poruci naveo i da su „prosperitet i stabilnost Hongkonga i Makaa stalno u mislima matice“ dodajući da „samo harmonija, medjusobna pomoć i zajednički napori mogu da doprinesu stabilnom i dugoročnom razvoju politike ‘jedna zemlja, dva sistema'“.\nPredsednik Kine je ukazao da je ostvarenje ujedinjenja domovine „zajednička želja kineskih sunarodnika na dve obale Tajvanskog moreuza“ i izrazio iskrenu nadu da će „svi pripadnici kineskog naroda jedan uz drugog krenuti napred ka stvaranju lepše budućnosti kineske nacije“.\nPodsetivši da je Kina dobila medjunarodne pohvale za doprinos u borbi protiv kovida-19 i globalnoj kontroli pandemije Si je naveo da je „Kina za više od 120 zemalja i medjunarodnih organizacija obezbedila dve milijarde doza vakcine protiv korona virusa“ i ponovo pozvao na zajedništvo i solidarnost u toj borbi.\nSi je u poruci podsetio i da se za nešto više od mesec dana u Pekingu otvaraju Zimske olimpijske i paraolimpijske igre dodajući da je „ceo svet usmerio pogled na Kinu, a Kina je u potpunosti spremna“.


Vesti online / Sport / Fudbal / Ko hoće Busketsa moraće da plati 150 milona evra!\nKo hoće Busketsa moraće da plati 150 milona evra!\nFudbaler Barselone produžiće ugovor sa Kataloncima do 2018. godine, prenose danas španski mediji.\nJoš pet godina na Nou Kampu: Serhio Buskets (levo)\nSehrio Buskets će novi ugovor potpisati naredne nedelje, a u novom ugovoru trebalo bi da se unese i otkupna klauzula od 150 miliona evra.\nŠpanski reprezentativac je u prvi tim došao iz Barselonine akademije, a sa klubom je osvojio četiri titule u Primeri, dve titule u Ligi šampiona i dva Kupa kralja.\nKako prenose španski mediji, klub trenutno pregovara oko produžetka ugovora i sa Andresom Inijestom i Đerardom Pikeom.


IZBORI, NAVIKA, PANIKA\nSudeći po uzavrelim stranačkim strastima i beskrajnim verbalnim nadmudrivanjima u stilu „uvek smo u pravu, i u načelu i pojedinostima, dok je suparnik u krivu, i načelu i pojedinostima“, duh predizborne kampanje uveliko je prisutan u javnom životu. Iz dana u dan, nedelje u nedelju, građani slušaju beskrajne i monotone rasprave o datumu i karakteru budućeg izbornog izjašnjavanja. Novo, ko zna koje stranačko zamešateljstvo delo je DS-a i DSS-a, glavnih partnera u sadašnjoj vladi i uopšte ključnih političkih protagonista u postpetooktobarskoj Srbiji.\nIako politički saveznici prvog reda, i jedni i drugi spremni su da prihvate političko sukobljavanje do ivice medijskog, a u neku ruku – i političkog istrebljenja. Sadržina i intonacija političkih izjava ovih dveju vodećih partija najbolji su dokaz navedene tvrdnje. I sve ovo, naravno, ne događa se prvi put. Naprotiv. Tekuće političko previranje dveju najvećih stranaka koje nose demokratski predznak potpada pod rubriku već viđeno.\nNije nam potrebno neko naročito pamćenje da se prisetimo prepucavanja ovih stranaka kojih je u poslednju godinu dana bilo napretek. U svesti velikog broja politički zainteresovanih građana još su žive slike rasprava oko ustava i prateće priče o (ne)iskrenom učešću u predreferendumskoj kampanji, beskorisne rovovske političke bitke oko datuma održavanja ovogodišnjih parlamentarnih izbora, hipertenzična, konfuzna i mučna atmosfera formiranja sadašnje vlade, kao i nedavni spor vezan za koncesiju za autoput Horgoš–Požega.\nBez pristrasnosti i zle autorske namere, svi navedeni događaji predstavljaju upečatljiv doprinos istoriji srpske političke iracionalnosti i konfuzije u prvoj deceniji 21. veka i potvrđuju stalni obrazac reakcije pomenutih političkih aktera na problem. Reč je o svojevrsnoj političkoj navici – modelu ponašanja koji pokazuje da je put do dogovora popločan preteranim, na kraju će se ispostaviti i nepotrebnim izlivima besa.\nMa koliko i ma kako iritirala, pomenuta navika ipak ne predstavlja nešto krajnje iracionalno. Naime, i samo pominjanje izbora kod političkih aktera, posebno na vlasti, izaziva određenu dozu razumljive panike. Iz političke teorije i prakse jasno je da su izbori test poverenja u političke aktere, retki trenuci istine o njima samima, možda i jedini događaj u političkom i širem socijalnom životu u kome oni koji vladaju zavise od onih kojima se vlada. Upravo zato za one koji žive od politike i za politiku, za ljubitelje i praktičare moći, izbori su – poslužiću se rečnikom psihologije – stresna situacija. Prirodno je da neminovnost zakazivanja i održavanja izbora predstavlja osnovu za često nekontrolisane izlive panike, iracionalnosti i konfuzije.\nPored psihološkog razloga, tekuća razmena negativnih osećanja između DS-a i DSS-a nosi i niz institucionalnih i realpolitičkih zapleta. S pravom je više puta ukazivano na to da je beskrajno licitiranje o datumu raspisivanja i održavanja izbora omogućeno kontradiktornim odredbama ustavnog zakona, što je opet – gle čuda – ruku delo DS-a i DSS-a.\nIstovremeno, mnogo više od protivrečne i nedovršene pravne norme, posebnu aromu aktuelnom političko-medijskom sporenju DS-a i DSS-a daje neminovnost prihvatanja političkih realnosti. U odmeravanju sa realnostima političkog života u Srbiji, valja konfrontirati DSS-ov argument o odlaganju izbora zbog rešavanja statusa Kosova i Metohije. Iako, što bi se narodski reklo, argument dobro zvuči, on u isti mah previđa gotovo maksimalno jedinstvo političkih aktera u Srbiji po pitanju statusa Kosova i Metohije. Izuzimajući LDP, koji je jedva nešto iznad cenzusa, nijedna od relevantnih (čitaj parlamentarnih) stranaka u Srbiji nema supstancijalne primedbe na državnu politiku po pitanju KiM.\nPolazeći od pomenutih okolnosti i uvažavajući stav da nije politički poželjno sebi „skakati u usta“, posebno ne u predizbornoj kampanji, teško je pretpostaviti da bi o pitanju Kosova i Metohije bilo naročitih polemika, posebno razmimoilaženja između glavnih pretendenata za mesto prvog čoveka Srbije. Ako se ovome doda da se i na Kosovu održavaju opšti izbori na kojima se zbog niza grubih političkih propusta UN administracije isključivo takmiče albanske stranke, nejasno je po čemu bi izborna kampanja u Srbiji bila nemoralnija od kampanje u pokrajini o čijem se budućem statusu odlučuje. Hteli mi to da priznamo ili ne, Kosovo i Metohija bitni su i Srbima i Albancima podjednako. I jedni drugi imaju visok stepen nacionalnog konsenzusa oko njegovog statusa. I jedni i drugi bitno zavise od volje svetskih moćnika. Dakle, na određeni način u istom su čamcu, s tim što se izbori u pokrajini održavaju onda kada im je vreme, dok se u Srbiji vrlo verovatno odlažu.\nUzimajući u obzir navedeno, priča o Kosovu kao osnovi za pomeranje datuma izbora liči na vešto i već viđeno fingiranje, koje nije lišeno verovatnoće da uspe. Ipak, verovatni uspeh ovog političko-medijskog manevra nije razlog da se ne ukaže na njegov pravi razlog, koji je sadržan u nemoći DSS-a da ponudi kandidata po meri njene aktuelne realpolitičke moći i ambicije. Upravo ova vrsta nemoći intenzivira stres, pojačava paniku i neretko inicira upečatljive izlive konfuzije i iracionalnosti. Podržati za kandidata najdražeg i večitog političkog suparnika i saveznika iz političke nužde, jednom rečju kandidata DS-a, ne samo da nije izazov dostojan oduševljenja u DSS-u, već je specifična vrsta političkog poraza. Nepotrebni višak iracionalnosti u postupcima DSS-a govori o tome da ova stranka i njeni narodnjački saveznici neće u dogledno vreme moći da ponude kandidata koji će prići drugom krugu, a kamoli pobediti, što je i jedino bitno na predsedničkim izborima.\nDakle, bilo da izbori budu održani do kraja godine, ili pak odloženi za prvu polovinu sledeće, DSS i ostali narodnjaci imaće sporednu ulogu, koja ipak neće biti i nevažna. Teško je pretpostaviti da lider DS-a bez gotovo potpune pacifikacije odnosa DSS-a i DS-a u medijima i mnogo jače podrške od one pred drugi krug predsedničkih izbora 2004. može ponovo pobediti kandidata radikala.\nI kao što DSS-ovo koketiranje sa najtežom temom srpske politike – Kosovom i Metohijom komplikuje priču o dolazećim izborima, DS-ova žurba da se oni što pre raspišu i održe ne počiva isključivo na razlozima prava i političkog morala. Demokratskoj stranci je više od duha i slova ustavnog zakona – koga je, uzgred rečeno, i sama nejasnim načinila – stalo do povratka u centar medijske i političke pažnje.\nPotpuno u Koštuničinom ritmu, sa Kosovom i Metohijom kao centralnom političkom temom, suočena sa blokiranim evrointegracijama, neispunjenim obećanjima po pitanju Haga, u stalnom ekonomsko-socijalnom haosu, bez vidljivih znakova poboljšanja kvaliteta života najvećeg broja građana, DS je izgubila prepoznatljiv politički identitet. Predstojeći izbori, pre svega predsednička kampanja, omogućili bi ovoj partiji da povrati omiljenu ulogu najjačeg i ekskluzivnog reformatora srpskog društva i države. Iskustvo uči da se u polarizaciji medijsko-političkog prostora, njegovoj gruboj podeli na „reformiste“ i „pripadnike starog režima“, demokrati uvek bolje snalaze od njihovog glavnog takmaca – radikala. Očigledno je da „imidž mejkeri“ DS-a znaju da strah od povratka u devedesete još ima primat nad besom i razočaranjem aktuelnim socijalno-ekonomskim i političkim prilikama.\nUkrštanje različitih realpolitičkih interesa, opštih psiholoških motiva i obrazaca reakcije inicira intenzivno ispoljavanje duha strančarenja u javnosti, koje pak vodi udaljavanju od političkih realnosti. Kada je reč o realnostima srpske politike poslednjih sedam godina, iskustvo nam govori da su DS i DSS uvek profitirale od saradnje, a gubile od sukoba. Nužnost prihvatanja saradnje je racionalna, pre svega zato što je politički probitačna, budući da nijedna ne može da vlada bez pomoći druge. Da bi ta racionalno nužna saradnja bila i medijski i politički korektna, potrebno je preispitivanje i suzbijanje individualnih resantimana i duboko ukorenjenih međusobnih stereotipa.\nStari Rimljani su govoreći o ljudskoj prirodi isticali da je navika uzrok druge prirode. Ma koliko ova sentenca ukazivala na ukorenjenost navika u čovekom mišljenju i delovanju, nije zgoreg primetiti da navike s vremenom stičemo, kao što ih zahvaljujući razumu i volji možemo promeniti. Bez rada na promeni navika, svako nesuglasje i potencijalni konflikt DS-a i DSS-a izazivaće, kao i do sada, u prvom koraku paniku, a onda i animozitet i konfuziju. Duh korektne saradnje i budućnost koalicije zavise od rada aktera na sebi, posebno u svetlu budućih predsedničkih izbora, gde nema sigurnog dobitka bez jasne podrške i smirivanja strasti.\nSvaka pasivnost u reviziji dosadašnjeg habitusa ovih partija činiće, kao što već čini, svaku saradnju moralno neubedljivom i politički bledom, odnosno svedenom na sirovi princip saradnje iz nužde – saradnje zarad dolaska i ostanka na vlasti. U tom slučaju, građane treba podsetiti na deo iz Platonove Države : „...najbolja i najsložnija država je u kojoj za vlašću najmanje teže oni koji su izabrani da vladaju, a ako država ima drugačije vladaoce, onda je u njoj suprotno“. Konkretno, ako ne promene navike, partijske elite DS-a i DSS-a biće pravi primeri onoga što se kolokvijalno zove zamor materijala, ili – ako hoćete – politički precenjenih, a istorijski potrošenih ličnosti.\nBeograd, 23. 10. 2007.


Nove verzije podižu nivo grupne, integrisane, adaptivne bezbednosti preko mreže radi efikasnije i inteligentnije zaštite\nBeograd, 14. februar 2007 - Na juče održanoj konferenciji IDC Roadshow u Beogradu posvećenoj bezbednosti, Cisco® je predstavio svoju novu paletu proizvoda. Svoje prezentacije održali su Ciscovi stručnjaci Ivica Ostojić, konsultant sistem inženjera za region Centralno-Istočne Evrope i Tariq Ahmed,Sales BDM. Ivica Ostojić je u okviru svoje prezentacije "Može da nestane za 60 sekundi" pokazao ko su napadači IT infrastrukture, kako razmišljaju i pripremaju napade, a zatim je demonstrirao način na koji napadači mogu da prodru u sistem za manje od 60 sekundi. Tariq Ahmed je održao prezentaciju pod nazivom "Prilagođavajući se evoluciji IT bezbednosti" gde se osvrnuo na moguće arhitekture za migraciju na visokom nivou\nCisco® je najavio značajne nove mogućnosti poboljšane saradnje između nekoliko proizvoda i usluga u svojoj ponudi bezbednosnih proizvoda, omogućujući organizacijama jednostavniju kontrolu i ograničenje informacionih bezbednosnih pretnji na mreži na usklađeniji, fleksibilniji način uz lakše upravljanje i zaštitu poverljivih komunikacija sa udaljenim korisnicima.\nOva poboljšanja se odnose na Cisco Intrusion Prevention System (IPS), Cisco Security Agent (CSA), Cisco Security Mitigation Analysis and Response System (CS-MARS), Cisco Security Manager (CSM) i Cisco Secure Sockets Layer virtuelne privatne mreže (SSL VPN). Zajedno, ova poboljšanja predstavljaju najnoviji napredak rešenja Cisco Self-Defending Network - sveobuhvatnog okvira koji različite uređaje i bezbednosne proizvode uključuje u grupno, integrisano, prilagodljivo bezbednosno rešenje namenjeno organizacijama svih veličina.\nPrema rečima Micka Scullyja, potpredsednika kompanije Cisco nadležnog za upravljanje bezbednosnim proizvodima, rastuća opasnost od informacionih bezbednosnih pretnji - bilo sa stanovišta profita ili zbog njihovog uticaja na produktivnost - čini grupnu kontrolu pretnji i zaštitu poverljivih komunikacija značajnijim od jednostavnog IT zadatka. Bezbednost je od ključne važnosti za kompaniju.\n"Kako organizacije postaju razuđenije, tradicionalni pristupi bezbednosti mreže moraju da ustupe pred progresivnijim metodama," rekao je Scully. "Organizacije ne mogu više da se oslone na samostalne ili jednodimenzionalne proizvode. One moraju da objedine individualne bezbednosne komponente - od mreže i uređaja na njenim krajnjim tačkama do centralizovanih alatki za analizu i upravljanje - u integrisan bezbednosni sistem. Taj bezbednosni sistem bi morao da obezbedi stalnu koordinaciju zaštite na svim mestima na kojima se javljaju pretnje. Grupna bezbednost omogućuje organizacijama povećanje dostupnosti mreže, deljenje informacija i povećanje poslovne efikasnosti uz mirniji san."\nGrupna kontrola pretnji: Obezbeđenje cele mreže\nPoboljšana ponuda bezbednosnih proizvoda kompanije Cisco obuhvata Cisco IPS 6.0, CSA 5.2, CS-MARS 4.3, i CSM 3.1 - četiri proizvoda koji zajednički usklađuju vidljivost, zaštitu kroz celu mrežu, pojednostavljeno upravljanje bezbednosnim pravilima i dinamičko ublažavanje pretnji sa ciljem održavanja kontinuiteta poslovanja. Ovi programi jačaju pristup kompanije Cisco usklađenoj odbrani putem prevazilaženja tipične samostalne prirode ovih klasa proizvoda i uspostavljanjem živog odnosa između mreže i njenih krajnjih tačaka. Ovim se pomaže postizanje koordinirane zaštite svih potencijalnih ulaznih tačaka.\nNa primer, deljenje informacija između IPS 6.0 i CSA 5.2 minimizira greške u identifikaciji i pomaže IPS uređajima da blokiraju pretnje pre nego što dođe do njihovog širenja. IPS 6.0 takođe poseduje prilagodljivu sposobnost detekcije anomalija od "nultog dana" i mogućnosti analize ponašanja kojima prepoznaje crve i druge zlonamerne aktivnosti tragajući za sumnjivim šablonima mrežnog saobraćaja, uz integraciju sa skenerima drugih proizvođača sa ciljem bolje analize pretnji radi preduzimanja zaštitnih postupaka. Ostale mogućnosti prilagođavanja obuhvataju sposobnost dinamičkog prilagođavanja "ocene rizika" zasnovanog na važnosti napada i primenu automatizovanih filtera za događaje i postupke koji odgovaraju specifičnim operativnim sistemima.\n"Složenost i koordinacija koji su svojstveni za Cisco IPS 6.0 pružaju inteligentno rešenje za kontrolu pretnji u preduzeću kao celini koje omogućuje veću produktivnost," izjavila je Tami Martin, sistem inženjer kompanije Argonne Labs za otkrivanje upada. "Grupna bezbednost omogućava nesmetano poslovanje, bez obzira na pretnje koje se nalaze van naših zidova. To je olakšavajuća pomisao. U krajnjoj liniji, Cisco nam daje više od puke prednosti kada je u pitanju produktivnost. On nam daje konkurentsku prednost - bezbedno poslovanje."\nPoboljšana grupna bezbednost se takođe odnosi na nove kontrole kvaliteta usluga (QoS) i bežičnog saobraćaja kada je u pitanju CSA 5.2. Naprimer, CSA 5.2 omogućuje primenu bezbednosnih pravila kada su u pitanju mobilni uređaji kao što su prenosivi računari kako bi se smanjio broj ad hoc identifikatora sistemskih usluga i metoda šifrovanja i kako bi se omogućile bezbedne VPN veze sa udaljenih lokacija. Ova nova pravila zajednički omogućuju preduzeću da zaštiti sve mobilniju radnu snagu.\nUz tesnu koordinaciju između IPS 6.0 i CSA 5.2, mrežne aktivnosti u vezi sa pretnjama se prenose na CS-MARS koji objedinjuje informacije u okviru jedinstvenog uređaja. On sprovodi složenu analizu ponašanja mreže i, posle razumevanja karaktera pretnje, koordinira svoj rad sa CSM 3.1, koji primenjuje odgovarajuće izmene bezbednosnih pravila na celokupnu mrežu preduzeća.\n"Ono što sada imamo je inteligentno prepoznavanje pretnji u celoj mreži pomoću sistema i uređaja koji međusobno komuniciraju i usklađuju rad na zaštiti," rekao je Scully. "Time se klijentima omogućuje prepoznavanje raznih pretnji - kršenje bezbednosnih pravila, slabe tačke, zloupotrebe i anomalno ponašanje - uz pojednostavljenje sistema za kontrolu pretnji. Grupna inteligencija omogućava jednostavniju, ekonomičniju kontrolu, što za rezultat ima prilagodljiv odgovor na pretnje u realnom vremenu."\n"Saradnja je od ključne važnosti za našu bezbednosnu strategiju, a sistemski pristup kompanije Cisco grupnoj bezbednosti je bez premca na tržištu," izjavio je Carl Goodman, direktor za informacione usluge banke Premier Valley iz Kalifornije. "Celokupno naše poslovanje se oslanja na rešenja grupne bezbednosti kompanije Cisco kada je u pitanju koordinacija zaštite. Ostvarenje ove koncepcije smo poverili IT servis provajderu HEIT Consulting kao našem strateškom partneru. Uz Cisco i HEIT možemo da obezbedimo svoje poslovanje, zaštitimo klijente i budemo u skladu sa zakonima koji regulišu našu delatnost. Jednostavno rečeno, Cisco i HEIT u velikoj meri umanjuju naše brige oko bezbednosti."\nSSL VPN poboljšanja Cisco ASA jačaju bezbednost prilikom pristupa sa daljine\nOsim napretka u grupnoj kontroli pretnji, Cisco je najavio nov talas SSL VPN poboljšanja softvera pomoću kog radi porodica proizvoda Adaptive Security Appliance (ASA), koja nude integrisan firewall, IPS, kao i funkcije za borbu protiv zlonamernih programa i za VPN. Najnovija verzija softvera ASA 8.0 podiže standarde za SSL VPN rešenja, dopunjujući dokazana IPsec rešenja kompanije Cisco mogućnostima koje snižavaju ukupne troškove posedovanja IT opreme čak i prilikom geografskog širenja organizacije i kada njeni korisnici upotrebljavaju više mobilnih uređaja i uređaja za pristup sa daljine. ASA poboljšanja SSL VPN obuhvataju:\nVPN bez klijenata sa poboljšanim izgledom portala kako bi se korisnicima omogućio veliki stepen prilagođavanja svojim potrebama, uključujući personaliozovane obeleživače, RSS dokumente i podršku za lokalizaciju.\nCiscov "AnyConnect" VPN klijent sledeće generacije , proširen podrškom za operativne sisteme Microsoft Vista i Windows, MAC OS X i Linux.\nCisco AnyConnect Mobile VPN klijent sa podrškom za Windows Mobile 5.0 Pocket PC Edition.\nOptimiziran pristup mreži za IP telefoniju (VoIP) i druge tipove saobraćaja osetljive na kašnjenje.\nSposobnost pravljenja "pametnih tunela" koji obezbeđuju pristup na bazi pravila i u skladu sa aplikacijama bez potrebe za pravima administratora.\nUgrađen Certificate Authority (CA) i dodatne mogućnosti koje pojednostavljuju proveru identiteta korisnika.\nDirektno preslikavanje članstva u Windows Active Directory na VPN pristup pojednostavljuje upravljanje IT bezbednošću atumatski dajući korisnicima odgovarajuće VPN dozvole.\nDodaci za procenu pozicije efikasnije podešavaju VPN ovlašćenja korisnika.\nIntuitivno upravljanje putem ASA Adaptive Security Device Managera, CSM 3.1.\n"Capgemini nudi svim svojim službenicima celokupno znanje organizacije, a Ciscov SSL VPN nam pomaže da hiljadama konsultanata omogućimo bezbedan pristup ključnim aplikacijama sa lokacija klijenata," rekao je Alex Zuiderwijk, direktor za bezbednost mreže kompanije Capgemini Netherlands. "Čak i na PC računarima klijenata, sa kojih su prava pristupa ograničena, možemo svojim konsultantima da ponudimo bezbedan namenski pristup osnovnim mrežnim resursima."\nPoboljšanja Lifecycle Security Services čine poslove kontrole pretnji bogatijim\nCisco Lifecycle Services maksimiziraju prednosti ranije pomenutih poboljšanja pomažući klijentima u efikasnijoj realizaciji rešenja. Cisco je uveo dodatne mogućnosti u svoju ponudu bezbednosnih usluga, uključujući novi Security Center portal, Cisco Security IntelliShield Alert Manager Service, i Cisco IPS Signature Management Service.\nSecurity Center portal predstavlja centralni izvor informacija o trenutnim bezbednosnim aktivnostima, pomažući Cisco proizvodima i uslugama da umanje pretnje. Cisco IPS Signature obezbeđuje pristup bazi podataka Cisco Security IntelliShield Alert Manager kako bi ponudio veću inteligenciju kada su u pitanju IPS događaji. Ovo poboljšanje u kombinaciji sa novim funkcijama omogućava klijentima korelaciju IPS potpisa sa IntelliShield informacijama, ubrzavajući oporavak od mogućih napada. Osim toga, Cisco IPS Signature Management Service pojednostavljuje svakodnevni rad IPS uređaja realizujući i podešavajući ažuriranje potpisa čim oni postanu dostupni.\nCisco predstavio nova rešenja na IDC Roadshow u Beogradu\nNa juče održanoj konferenciji IDC Roadshow u Beogradu posvećenoj bezbednosti, Cisco je predstavio svoju novu paletu proizvoda. Svoje prezentacije održali su Ciscovi stručnjaci Ivica Ostojić, konsultant sistem inženjera za region Centralno-Istočne Evrope i Tariq Ahmed,Sales BDM. Ivica Ostojić je u okviru svoje prezentacije "Može da nestane za 60 sekundi" pokazao ko su napadači IT infrastrukture, kako razmišljaju i pripremaju napade, a zatim je demonstrirao način na koji napadači mogu da prodru u sistem za manje od 60 sekundi. Tariq Ahmed je održao prezentaciju pod nazivom "Prilagođavajući se evoluciji IT bezbednosti" gde se osvrnuo na moguće arhitekture za migraciju na visokom nivou.


RG 4. dan: Rutinske pobede Ane i Novaka\n– May 26, 2016Posted in: ATP/WTA SRB, Glavne vesti, ROLAN GAROS\nČetvrtog dana Otvorenog Prvenstva Francuske na terenu su bili najbolje rangirani teniseri iz Srbije.\nAna Ivanović je otvorila program na terenu broj 1 i zabeležila pobedu protiv Japanke Kurumi Nare. Ana je odigrala veoma dobro, malih poteškoća bilo je u prvom setu koji je dobila sa 7-5 dok je u drugom setu sve došlo na svoje mesto za konačnih 7-5, 6-1.\nNaredna protivnica najbolje rangiranoj srpskoj teniserki je 18. nosilac Elina Svitolina iz Ukrajine. U sedam do sada odigranih međusobnih duela Ana je Ukrajinki prepustila samo jedan set.\nSa druge strane Novak Đoković nije bio toliko ubedljiv kao što smo navikli. Novak je bio izuzetno nervozan – često je gestikulirao posle loših udaraca, komentarisao sebi u bradu i jednom prilikom udario reketom u mrežu. Ali je na kraju ipak smogao snage i pobedio Belgijskog veterana Stiva Darcisa maksimalnim rezultatom 7-5, 6-3, 6-4 i tako upisao svoju jubilarnu 50. pobedu u Bulonjskoj šumi.\nNaredni protivnik prvom teniseru sveta je naturalizovani Britanac Aljaž Bedene, trenutno 66. igrač planete. Momak rođen u Sloveniji je nedavno uzeo pasoš Velike Britanije i tako postao drugi reket te zemlje, odmah iza Endija Mareja.


Turci sve češće kupuju nekretnine u Crnoj Gori - BGnekretnine blog\nTurci sve češće kupuju nekretnine u Crnoj Gori\ncene nekretnina, Crna Gora, kupovina nekretnina, tržište nekretnina\nCrna Gora, Novosti, Tržište 009 Mar 2018\nAdvokati i službenici agencija za nekretnine, koji sa njima sarađuju, kazali su da je većinom reč o ljudima koji zbog nestabilne političke situacije ili neslaganja sa politikom predsednika RedžepaTaipa Erdogana napuštaju Tursku.\nNa primer, Turci su zakupili poznati kafić u centru Petrovca, u Budvi, Podgorici i Kotoru kupili veliki broj stanova i kuća, a u Kotoru (Starom gradu) otvorili radnje za prodaju suvenira. Turcima je navodno i prodat plac površine više od 2.000 kvadrata ispod Savinog kuka na Žabljaku,koji je donedavno bio u vlasništvu jednog crnogorskog biznismena. Na toj lokaciji bi u bliskoj budućnosti trebalo da bude izgrađen novi hotel.\nU više od 440 novoosnovanih kompanija u Crnoj Gori tokom 2017., prema podacima iz Centralnog registra Poreske uprave (CRPS), danas suvlasnici državljani Turske ili pravna lica iz te zemlje.\nNajveći broj osnivača iz Turske (bez obzira na datum registracije) izvršio je registraciju privrednih društava u Podgorici 311, Budvi 282, Tivtu 83, Kotoru 39, Ulcinju 34, Baru 24, Rožajama -18, Herceg Novom 7, Bijelom Polju 5, Nikšiću 3, Cetinju 2, Petnjici i Beranama po jedno, saopštili su iz Poreske uprave Crne Gore (PU).


Otvaranje kompanije u Sloveniji i EU Arhiva • DATA d.o.o.\nTag - Otvaranje kompanije u Sloveniji i EU\nKupovina firme u Sloveniji zvuči kao dobra ideja.. Čini vam se da ste super prošli, jer vam nije potreban osnovni kapital. DATA stručnjaci upozoravaju, posledice mogu biti veoma skupe. Da li planirate otvoriti svoju firmu u Sloveniji? Prijavite se na naš besplatni seminar za otvaranje firme u Sloveniji ovde: Prijava na webinar Nazovite naše stručnjake na broj +386 1 6001 542 (fiksni telefon) [...]\n10/06/2020 EU, Osnivanje poduzeća, Slovenija Biznis u EU, Otvaranje kompanije u Sloveniji i EU, registracija firme u Sloveniji\nZakon o pokretanju investicija važna je tema ovih dana za preduzetnike u Sloveniji. Slovenija se nakon epidemije fokusira na podršku ekonomiji da se oporavi. Tokom epidemije prihvaćeni su različiti intervencijski zakoni koji su podržavali poslovanje u Sloveniji tokom epidemije. Sada, kako se posao nastavlja, vlada se fokusira na ponovno upravljanje investicijama u Sloveniji. Šta uključuje i kakvu podršku nudi [...]\n01/06/2020 EU, Gradjevinarstvo, Osnivanje poduzeća, Slovenija otvaranje firme u Sloveniji, Otvaranje kompanije u Sloveniji i EU, registracija preduzeća u Sloveniji\nOnline registracija firme moguća? Za otvaranje preduzeća u Sloveniji potrebna je registracija firme. U normalnim okolnostima, ovaj korak zahteva da vlasnici i zastupnik posete Sloveniju kako bi potpisali dokumente o registraciji kompanije i otvorili bankovni račun za kompaniju. Da li je situacija sa koronavirusom promenila ove uslove? Da li je moguće daljinski registrovati kompaniju u Sloveniji? Predstavljamo vam kako [...]\n08/04/2020 EU, Osnivanje poduzeća, Slovenija Biznis u EU, Otvaranje kompanije u Sloveniji i EU, registracija firme u Sloveniji\nPoslodavci, koje mere možete iskoristiti u Sloveniji? Zakon o hitnim merama za suzbijanje epidemije COVID-19 i ublažavanje njihovih posledica na građane i privredu (ZIUZEOP) za poslodavce takođe utvrđuje mere koje se tiču rada i plaćanja doprinosa za socijalno osiguranje. Poslodavac će ostvariti pravo na naknadu prijavom na Zavod za zapošljavanje Slovenije (ZRSZ). Znate li kakav je sadržaj novog Interventnog zakona? Da [...]\n07/04/2020 EU, Osnivanje poduzeća, Slovenija Interventne mere u Sloveniji, Otvaranje kompanije u Sloveniji i EU, registracija firme u Sloveniji


source.ba | Životi ubijenih sarajevskih policajaca "koštali" po 20.000 KM: Ministar MUP-a KS kaže da je Uprava policije porodicama isplatila ukupno 33.322 KM\nPorodicama brutalno ubijenih sarajevskih policajaca, Adisa Šehovića i Davora Vujinovića, isplaćeno je osiguranje nakon njihove smrti u ukupnom iznosu od 40.000 KM, saznaje i prenosi Dnevni Avaz.\nRadi se o isplati po ugovoru o polici osiguranja od posljedica nesretnog slučaja - smrt usljed nezgode, piše ovaj list.\nU prošloj godini, tačnije u vrijeme ubistva, MUP KS, kako saznaje Avaz, imao je potpisan ugovor s jednom osiguravajućom kućom na iznos od 20.000 KM, zbog čega je taj iznos njihovim porodicama i isplaćen, prenosi Avaz.\n- Sada je potpisan ugovor s drugom osiguravajućom kućom i osiguranje u slučaju smrtnog slučaja iznosi 35.000 KM – tvrdi sagovornik Dnevnog Avaza iz MUP-a KS.\nInformaciju o isplati osiguranja potvrdio je za Avaz i Admir Katica, ministar MUP-a KS. No, on je pojasnio da je Uprava policije porodicama isplatila ukupno 33.322 KM.\n- Taj iznos je isplaćen porodicama shodno odredbama Zakona o policijskim službenicima i Kolektivnog ugovora kojim je propisana isplata u visini od po šest plaća, kao i porezi i doprinosi na tu isplatu, zatim troškovi sahrane, odnosno dženaze, te jednogodišnji trošak za stipendiju jednom djetetu jednog policajca - kaže Katica za Avaz.\nTagovi: Davor VujinovicUbistvoMUP KSAdis SehovicAdmir KaticaSarajevo